Stare novosti iz Banjaluke\nPregled aktuelnosti u Banjaluci u proteklih nekoliko mjeseci (decembar-april 2018)\nOtkazan javni doček Nove godine\nGradonačelnik Banje Luke Igor Radojičić održao je konferenciju za medije u povodu protesta grupe "Pravda za Davida", a koji su rezultirali prekidanjem koncerta Harisa Džinovića. On je poručio i kako u Banjaluci neće biti javnog dočeka Nove godine.\nRadojičić je danas otkazao proslavu Dječije nove godine, koja je trebala biti održana danas u podne kod Muzeja savremene umjetnosti u Banjaluci, kao i sve druge manifestacije za djecu koje su trebale biti održane danas povodom proslave Nove godine. On je kazao da jednostavno ne želi da ijedno dijete bude potencijalno ugroženo ili traumatizovano. Istakao je da se ne može pretpostaviti kuda će se kretati grupe i da li će pokušati spriječiti druge događaje.\nGradonačelnik Banje Luke rekao je na konferenciji za medije da je sinoć jedan odobreni skup održan bez problema i incidenata, dok je drugi skup, odnosno novogodišnji koncert onemogućen.\nGradonačelnik je izjavio da je i jučer spoznato kako afirmacija Banjaluke nekima ne odgovara, odnosno da Banja Luka ne može biti dobra "prijestolnica Republike Srpske". Istakao je da slučaj "Dragičević" treba riješiti, ali ne neredima. Pozvao je stanovnike Banje Luke da svi zajedno kažu policiji, istražnim organima i vlastima da se riješi ovaj slučaj, zatim da kažu ne incidentima, podjelama i stagnaciji.\nNovogodišnja tišona kao opomena\nPrvi put od rata Banjaluka će u novogodišnjoj noći biti bez javnog dočeka, jer su sve manifestacije otkazane zbog bezbjednosti učesnika, turista i građana. “Neka tu tišinu shvate oni koji treba da reše slučaj Dragičević, neka shvate organi vlasti koji čine ili ne čine da se taj slučaj reši i neka čuju Banjalučini i razmišle da Ii nam treba lijep i dobar grad da u njemu živimo I zajedno radimo”, rekao je Radojčić.\nNekoliko osoba uhapšeno je u nedelju uveče u Banjaluci, nakon velikog protestnog skupa i šetnje grupe "Pravda za Davida" i nekoliko hiljada građana. Policija nije zvanično saopštila ko su uhapšeni a među njima nije Davor Dragičević, koji se kako se nezvanično tvrdi nalazi u bjekstvu.\nZbog učestalog narušavanja javnog reda i mira, vršenja krivičnih djela, sprječavanja normalnog odvijanja saobraćaja te nepoštovanja Zakona o javnom okupljanju RS, sva buduća javna okupljanja grupe ''Pravda za Davida'' će biti spriječena i prekinuta u skladu sa Zakonom o javnom okupljanju RS, a učesnici takvog javnog okupljanja će biti sankcionisani u skladu sa zakonom”, navodi se dalje u saopštenju PU Banjaluka.\nNovi protesti i nemiri povodom slučaja Dragičević\nNa Trgu Krajine održan je veliki skup “Pravda za Davida”, na kome su okupljeni građani zahtijevali od vlasti da otkriju istinu i kazne odgovorne za smrt Davida Dragičevića.\nNa protestima je Davor Dragičević saopštio da zahtijeva ostavke nekoliko visokih funkcionera u Republici Srpskoj, kao i hapšenje određenih osoba.\nOvaj skup je bio odobren od organa i policije Republike Srpske.\nNakon završetka skupa građani su se uputili u protestnu šetnju ulicama grada, a oko 21 sat su se okupili na platou ispred Muzeja savremene umjetnosti gdje je trebalo da se održi koncert Harisa Džinovića u okviru manifestacije „Banjalučka zima“.\nNakon toga policija je rastjerala građane, a tom prilikom nekoliko osoba je uhapšeno.\nTeška saobraćajna nesreća: jedno lice poginula\nTridesetjednogodišnji Aleksandar Vasić smrtno je stradao u saobraćajnoj nesreći koja se dogodila u Banjaluci, u bliziji motela "Nana", na magistralnom putu Banjaluka - Gradiška.\nU saobraćajnoj nesreći, koja se nogodila nešto poslije ponoći, učestvovali su automobil "fijat bravo" kojim je upravljao Vasić i automobil "porše" kojim je upravljao Dražen Đukić (32) iz Prnjavora i u kojem je na mjestu suvozača bila Tina Lukić (31) iz Prnjavora, rečeno je Srni u banjalučkom Okružnom javnom tužilaštvu. Đukić i Lukićeva su zadobili tjelesne povrede.\nSukob građana koji podržavaju grupu Pravda za Davida i policije na Trgu Krajine\nBanjalučka policija je prije par dana podnela prekršajne prijave protiv 20 članova grupe „Pravda za Davida“ koji su 17. decembra protestovali ispred zgrade Narodne skupštine RS u vrijeme održavanja sjednice parlamenta na kojoj je za ministra policije RS ponovo izabran Dragan Lukač. Tom prilikom je navodno Davor Dragičević otac ubijenog Davida, navodno prijetio ministru Lukaču.\nPrijetnje su bile povod za privođenje Davora Dragičevića, koji je navodno izbjegavao sudske pozive zbog prekšajne prijave.\nPripadnici Policijske uprave Banjaluka su 25.12.2018. priveli Davora Dragičevića, a nedugo potom na Trgu Krajine uhapšena je i Davidova majka Suzana Radanović, potom i narodni poslanik Draško Stanivuković i Branislav Borenović lider PDP-a, kao i bivši poslanik Adam Šukalo.\nNakon privođenja došlo i do incidenata i do naguravanja policije i građana.\nNa Trgu Krajine Komunalna policija je uklonila simbole grupe Pravda za Davida što je dovelo do novih tenzija. Draško Stanivuković, narodni poslanik i Branislav Borenović, lider PDP pušteni su iz pritvora i ponovo se pridružili građanima na Trgu Krajine.\nOkupljeni građani su burno reagovali, zviždali i galamili i ponovo je došlo da naguravanja sa policijom.\nNa zahtjev Davora Dragičevića on je prebačen u Klinički centar gdje je pregledan. U nalazu Klinike za radiologiju navodi se da tokom pregleda ramena, podlaktice, šake, lakta, kukova i koljena nisu uočene “svježe traumatske promene”.\nPovodom ovih događaja oglasila se i Delegacija Evropske unije i Kancelarija specijalnog predstavnika EU u Bosni i Hercegovini.\n– Zatražili smo od Ministarstva za unutrašnje poslove hitno objašnjenje trenutnih hapšenja različitih osoba povezanih sa grupom “Pravda za Davida”, uključujući i Davora Dragičevića, kao i opozicione političare. Budno pratimo razvoj situacije u Banjaluci i apelujemo na sve da ostanu mirni i suzdrže se od nasilja – poručili su iz EU.\nU jutarnjim časovima u utorak 26.12.2018. Davor Dragičević pušten je na slobodu nakon što je saslušan u Okružnom tužilaštvu. Njegov advokat Ifet Feraget izjavio je nakon toga kako je jasno da nisu postojali nikakvi razlozi za njegovo privođenje što je izazvalo masovne proteste prošlog dana.\n"Pravda za Davida", uzviknuo je Dragičević nakon puštanja iz pritvora najavivši nastavak okupljanja. Izjavio je da su ga uhapsili u trenutku kada je Davidovu majku vodio na ljekarski pregled, ali je potvrdio da u policiji nije zlostavljan.\nPolicija je najavila da neće dopustiti dalja okupljanja građana ukoliko oni za to ne podnesu zahtjev.\nPolicija u svom saopštenju navodi da dosadašnja okupljanja nisu imala urednu dozvolu. Navode da je potrebno da se podnese zahtjev za protestna okupljanja i da po odobrenju tog zahtjeva na mjesto gdje bude dopušteno građani će moći da izraze svoje nezadovoljstvo.\nPovodom ovih događaja oglasio se i gradonačelnik Igor Radojičić\nIzmeđu ostalog on je rekao: “Razumijem ustavom zagarantovano pravo okupljanja i drugačije mišljenje, ali dalja eskalacija sukobljavanja u našem gradu može da dovede do jaza i nerazumijevanja među Banjalučanima i da ostavi trajne posljedice na razvoj i reputaciju grada”. On je istakao da je riječ o velikoj tragediji i da je prioritet da se utvrdi šta se dogodilo sa nastradalim mladićem.\nU večernjim časovima u utorak 26.12. došlo je do ponovnog protestnog okupljanja građana.\nTokom protesta Davor Dragičević je zajdeno sa protestantima otišao na mjesto na kojem je pronađen njegov sin.\nNa obali Crkvene je poručio je da će vratiti srce svog sina na Trg Krajine i da će taj trg promijeniti ime.\nČestit i blagosloven Božić\nSvim posjetiocima koji slave Kristovo rođenje na današnji dan, naš portal želi čestit i blagoslovljen Božić i ugodne blagdane, mnogo radosti, puno zdravlja, sreće i ljubavi.\nDonatorsko veče “S ljubavlju hrabrim srcima”\nAkciju, koja se već tradicionalno održava pod pokroviteljstvom predsjednika Republike Srpske, podržale se brojne javne ličnosti iz BiH i regiona, ali i veliki broj građana, pozivom na broj 1411.Ovaj humanitarni broj biće aktivan do 7. januara naredne godine. Građani su do sada pozvali više od 72 hiljade puta.\nCentralni događaj ove akcije je donatorsko veče koje je održano u KC Banski Dvor 23.12.2018. Do sada je prikupljeno više od milion i 400 hiljada KM za nabavku robotike za oporavak djece sa poremećajima kretanja. Djeca s poremećajima kretanja liječe se u Zavodu za fizikalnu medicinu i rehabilitaciju “Dr Miroslav Zotović” u Banjaluci.\nAkciju je podržala i Vlada Srbije donacijom od pola miliona maraka za nabavku uređaja za robotski asistiranu rehabilitaciju djece sa poremećajima kretanja.\n13.12.2018. Inovacijski centar Banja Luka bio je domaćin "IT konferencije Banja Luka 2018".\nKonferencija je organizovana u okviru Evropske mreže preduzetništva. Konzorcijum u sklopu ovog projekta je u prethodne dvije godine savjetima i finansijski podržao više od 2.000 domaćih preduzeća. U okviru konferencije, organizovali su i poslovne susreti. "Danas su s nama prisutna preduzeća iz Srbije, Slovenije, Crne Gore, Hrvatske, Rusije - ukupno 10 zemalja", kaže Bojan Ćudić, koordinator Konzorcijuma Evropske mreže preduzetništva Republike Srpske. Partnerske organizacije su BIT Centar Tuzla, Poslovni inkubator Novi Sad, Tehnološki park Varaždin i Ministarstvo privrede Crne Gore.\nNa prvoj konferenciji ove vrste u Banjaluci predstavile su se kompanije iz IT sektora koje su zahvaljujući Evropskoj mreži preduzetništva poboljšale i proširile svoje poslovanje. "Konzorcijum od pet institucija podržao je više od 2.000 domaćih preduzeća iz Republike Srpske, najviše kroz tri seta aktivnosti: internacionalizacija poslovanja, savjetodavna podrška i podrška u pristupu finansijama", rekao je Bojan Ćudić koji je koordinator Evropske mreže preduzetništva Republike Srpske.\nHumanitarna prodajna izložba u Staklencu\nCentar za odvikavanje od zavisnosti "Marjanovac" iz Aleksandrovca-Laktaši, organizuje humanitarnu prodajnu izložbu likovnih radova. Izložba se održava u muzičkom paviljonu "Staklenac" u Banjaluci (u parku Petar Kočić) u srijedu 12.12.2018. godine, od 19 do 21 čas.\nPovod za humanitarnu izložbu je oblježavanje mjeseca borbe protiv zavisnosti, koji traje od 15.11. do 15.12.2018. Komuna "Marjanovac" preko deceniju radi na našim prostorima i veoma je prepoznatljiva kada je u pitanju rad sa zavisnicima.\nSva prikupljena sredstva će se trošiti za aktivnosti Centra, a ulaz na izložbu je slobodan.\nU organizaciji agencije "Konteent Media" održano je zabavnosportsko takmičenje "Igre bez granica". Takmičenje je održano u prepunoj Sportskoj dvorani "Obilićevo" i okupilo je 400 mališana.\nNataša Škrbić, direktorica agencija "Konteent Media" kazala je da je ova sportska manifestacija organizovana kako bi se dječja igra i osmijesi vratili u grad.\nNajavljene inspekcijske kontrole odlaganja klaoničkog otpada\nNačelnik Odjeljenja za inskecijske poslove Janko Kecman, ističe da je cilj ove akcije da se klaonički otpad, koji predstavlja veliku opasnost po javno zdravlje, zbrine na adekvatan način kako ne bi predstavljao opasnost po ljude i prirodu. On upozorava da se sav klaonički otpad mora zbrinuti na regionalnoj deponiji „Depot” u Ramićima, te da se ni u kojem slučaju ne smije zatrpavati ili odlagati u vodotokovima, što je bio čest slučaj ranije.\n“Zbog velikog broja naših sugrađana koji ovih dana pripremaju i obrađuju meso za zimu, tokom decembra i januara ćemo sprovoditi široku akciju prevencije, u kojoj će učestvovati Ekološka, Vodna, Veterinarska i Tržišna inspekcija", rekao je Kecman.\nJavno dostupni podaci o kvalitetu vazduha u Banjaluci\nGradonačelnik Banjaluke Igor Radojičić rekao je danas u Banjaluci da će podaci o kvalitetu vazduha od danas biti dnevno raspoloživi na internet stranici Gradske uprave, a mjerenja će vršiti Institut za građevinarstvo "IG" na tri lokacije - u naseljima Centar, Borik i Paprikovac.\nMnogi građani se žale da u zimskom periodu ne mogu ni prozor da otvore da bi provjetrili domove zbog velike količine smoga te da nisu upoznati kolika je količina zagađenja.\nPrema Zakonu o zaštiti vazduha, kvalitet vazduha razvrstava se u tri kategorije - prva kategorija podrazumijeva čist ili neznatno zagađen vazduh gdje nisu prekoračene granične vrijednosti ni za jednu zagađujuću materiju. U drugu kategorija spada umjereno zagađen vazduh gdje su prekoračene granične vrijednosti za jednu ili više zagađujućih materija, ali nisu prekoračene tolerantne vrijednosti nijedne takve materije. Treća kategorija podrazumijeva prekomjerno zagađen vazduh gdje su prekoračene tolerantne vrijednosti za jednu ili više zagađujućih materija.\nZapočele prigodne prodaje za novu godinu\nNabavite novogodišnju jelku na vrijeme\nProdaja novogodišnjih jelki i ukrasa već je počela u nekim tržnim centrima u Banjaluci, najjeftinije jelke su 5,60 maraka, a velike koštaju od 600 do 1.500 KM. Aleksandra Marković, menadžer za odnose s javnošću u službi marketinga "Tropic centra", kaže da je prodaja ovih artikala nedavno počela i da će biti i više nego zadovoljavajuća.\n"Trenutno najprodavaniji artikl iz robne grupe jelki je okićena jelka visine 30 centimetara, koja košta 5,95 KM. Potražnja za ovim artiklima je već počela, ali će, kao i svake godine, od sredine decembra biti dosta intenzivnija", kazala je Markovićeva.\nU TC "Centrum" kažu da su najskuplje okićene jelke od tri metra. "Cijena ove jelke je 1.433 KM, a može se kupiti i bez nakita za oko 900 KM. Najjeftinije su najmanje jelke od 60 centimetara i one koštaju oko 5,60 KM", rekli su u "Centrumu".\nGrad je izradio prvi elektronski adresni registar, u koji je uneseno 647 ulica s pregledom svih adresa, a kojim će se, sa dva klika, moći dobiti uvjerenje o kućnom broju, potvrdio je Petar Bilčar, načelnik Odjeljenja za komunalne poslove. Najavio je da će ovaj registar predstavljati bazu za niz drugih aktivnosti koje se sprovode u gradu.\n"Dosad je u registar uneseno 647 ulica, ali se ovaj posao nastavlja i u narednom periodu. Na posljednjoj sjednici gradskog parlamenta nazive je dobilo 29 ulica i u toku je njihovo unošenje u registar", rekao je Bilčar. Istakao je da je formiranje registra od velike važnosti ne samo za gradsku administraciju, već i za druge gradske i republičke organe.\nKako su građani sve više na društvenim mrežama i novim veb platformama, Grad Banjaluka, je uz gradske naloge na Facebooku i Instagramu, pokrenuo i ovaj novi kanal komunikacije na viberu kao najčešće korištenoj besplatnoj aplikacija na našem prostoru.\nBanjaluka je prva lokalna zajednica u BiH koja je pokrenula viber zajednicu i na taj način omogućila sugrađanima da jednostavno i brzo saznaju sve aktivnosti značajne za život u gradu na Vrbasu.\nViber zajednicu Grada Banjaluka možete pratiti putem linka: https://bit.ly/2U13PpL\nPočinje zatvoreni sistem naplate putarine\nOd 25.11.2018.primjenjuje se zatvoreni sistem naplate putarine na auto-putu "9. januar" od Banjaluke do Doboja, koji podrazumijeva plaćanje po pređenom kilometru, najavljeno je iz Јavnog preduzeća "Auto-putevi Republike Srpske". Naplata će biti vršena na postojećim naplatnim stanicama "Prnjavor" i "Kladari", te na novoizgrađenim stanicama "Laktaši", "Drugovići" i privremenom naplatnom mjestu na petlji "Mahovljani".\n"Cijena putarine na relaciji Banjaluka-Kladari, nadomak Doboja, za putnička vozila iznosiće 7 KM, dok će vožnja od Banjaluke do Prnjavora koštati 4 KM.\nU saopštenju se ističe da je novi cjenovnik dostupan na internet stranici "Auto-puteva" kao i na svim naplatnim stanicama duž auto-puta "9. januar" od Banjaluke do Doboja, kao i na auto-putu od Gradiške do Banjaluke.\n"Na auto-putu Gradiška-Banjaluka u funkciji ostaje otvoreni sistem naplate putarine u Јakupovcima. Ovaj sistem biće u funkciji sve do završetka izgradnje i opremanja naplatnih stanica u Aleksandrovcu, Novoj Topoli i u Čatrnji, poslije čega će sistem naplate putarine iz otvorenog preći u zatvoreni", ističe se u saopštenju. S obzirom na to da putnici iz Banjaluke ka Doboju moraju proći naplatno mjesto u Јakupovcima, iz "Auto-puteva" naglašavaju da prolazak plaćaju po utvrđenom cjenovniku, odnosno,5 KM za putnička vozila, ali na izlazu sa auto-puta "9. januar" u Kladarima ili u Prnjavoru, taj iznos im se odbija od utvrđene cijene putarine na tom auto-putu, tako da će na izlazu doplatiti razliku.\nU povratku ka Banjaluci, na privremenom naplatnom mjestu na petlji "Mahovljani", vozači će, uz priznanicu o plaćanju putarine na auto-putu "9. januar", dobiti i vaučer koji im garantuje besplatan prolazak kroz naplatnu stanicu "Јakupovci".\nZimski san i za banjalučke fontane\nTokom prošle nedelje počelo je čišćenje i priprema fontana za zimski period. Radovi podrazumijevaju čišćenje, konzervaciju i pokrivanje, obavljaju se na fontanama koje se nalaze na Trgu Krajine, Trgu palih boraca, kod zgrade Narodne skupštine RS, u parkovima "Petar Kočić" i "Mladen Stojanović", te Bulevaru cara Dušana, kod Narodnog pozorišta RS i Medicinskog fakulteta.\nGrad održava i fontanu na kružnoj raskrsnici na zapadnom tranzitu, koja će raditi. U slučaju ekstremnih vremenskih uslova, neće raditi ni taj vodoskok.\nPonovni početak rada planira se na proljeće, a tačan datum zavisi od vremenskih uslova.\n"Doživljaji mačka Toše"\nPremijerom lutkarske predstave "Doživljaji mačka Toše" u Dječijem pozorištu Republike Srpske u Banjaluci 23.11. 2018 otvorena 63. sezona.\nRežiju, scenografiju i dizajn svjetla potpisao je Aleksandar Pejaković. Naslovnu ulogu, mačka Tošu glumi mladi glumac, student treće godine Akademije umjetnosti u Banjaluci Anando Čenić. Reditelj predstave kaže da je Ćopića htio da uvrsti u pozorište i da na scenu postavi piščevo najdraže djelo - "Doživljaje mačka Toše". Pejaković kaže da Ćopićeva djela imaju veliki značaj i šalju duboke poruke djeci.\n– Ćopićeva bajka o lijenom mačku Toši odvodi nas u davno doba, koje nam kazuje da je problem ljenosti veoma star, kao što su stari svijet i čovječanstvo. Kada dijete raste, prolazi kroz različite periode. Odmah nakon rođenja majka ga doji, a roditelji zajedno brinu o svemu. Dijete u takvim trenucima zaključi da će tako biti uvijek. Međutim, u određenom uzrastu, roditelji krenu tražiti od njega ispunjenja obaveza i odgovornosti– rekao je Aleksandar Pejaković.\nPored nosioca naslovne uloge, Ananda Čenića, u predstavi je i Željko Milićević, koji je ulogu imao i u "Doživljajima mačka Toše", 1984. godine. U glumačkoj postavi su i Svjetlana Andrić, Đurđa Vukašinović i Dragan Banjac.\nMrvice obilježavaju svoj dan\nPovodom Svjetskog dana prijevremeno rođenih beba UKC RS i Udruženje roditelja prijevremeno rođene djece “Mrvica” podsjećaju na pažnju i uslove koji su potrebni bebama koje prerano ugledaju svijet. Od 2011. godine, 17. novembar se obilježava kao Dan prijevremeno rođenih beba i uvršten je u kalendar Svjetske zdravstvene organizacije kao dan podizanja svijesti o svim izazovima sa kojima se susreću prijevremeno rođene bebe i njihove porodice.\nOve godine tokom kampanje “Ljubičasti novembar” u organizaciji Udruženja „Mrvice” prikupljao se i novac za tople krevetiće za neonatološko odjeljenje, a članovi Udruženja upriličiće i posjetu majkama i bebama u UKC RS.\nU prethodnih 8 mjeseci u Banjaluci prijevremeno rođeno 300 beba.\n„BL Bajk” prestaje sa radom\nZbog sve nižih temperatura i približavanja zimske sezone, sistem za iznajmljivanje javnih bicikala, „BL Bajk”, od nedjelje 18.11.2018. prestaje sa radom. Sistem je uveden proljetos, a za početak opremljen je sa četiri terminala sa ukupno 30 bicikala. Slijedi zimska pauza, sve do proljeća. Ovo je uobičajena praksa u svim gradovima u kojima postoji ovakav sistem, a bicikli će tokom zime biti zaštićeni na adekvatan način.\nIz Odsjeka za saobraćaj najavljuju da će u 2019. godini sistem biti proširen novim teminalima, sa ciljem da se u budućnosti cijeli grad pokrije stanicama sa javnim biciklima.\nBanjalučki Studentski centar "Nikola Tesla" dobio je 15.11.2018. upotrebnu dozvolu za paviljon dva i studentsku menzu, koji se nalaze u sklopu ovog centra.\nIz banjalučkog Studentskog centra je saopšteno da će Uprava Centra organizovati dodatne smjene za useljavanje, da bi izašla u susret studentima. "Služba za prijem studenata radiće u petak 16.11. u vremenu od 8.00 do 20.00 časova i u subotu, 17. novembra, od 8.00 do 16.00 časova, radi što bržeg useljavanja studenata u paviljon dva", dodaje se u saopštenju.\nU velikoj sali Banskog dvora je 15.11.2018 održana svečana akademija povodom 40 godina rada Medicinskog fakulteta u Banjaluci. Zaslužnim ustanovama i pojedincima dodijeljena su priznanja, a najavljeni su i ambiciozni planovi za naredni period.\nMedicinski fakultet nosilac obrazovanja u zdravstvu u Srpskoj, ali i jedan od vodećih fakulteta Univerziteta u Banjaluci, posebno kada je riječ o primjeni praktičnih metoda u nastavi, smatra rektor Banjalučkog Univerzitete, Radoslav Gajanin. "Medicinski fakultet je jedna od vodećih članova našeg univerziteta. Ovaj fakultet ima uspješnu međunarodnu saradnju i vjerujem da će tako biti i u budućnosti", rekao je Gajanin.\nDekan medicinskog fakulteta Ranko Škrbić rekao je da ovaj fakultet prati savremene trendove u naučnoistraživačkoj nastavi.\nAkademiji su prisustvovali predstavnici medicinskih fakulteta iz zemalja bivše Jugoslavije, zvanice iz javnog i društvenog života, predsjednik Srpske Milorad Dodik i premijerka Željka Cvijanović, kao i ministri u Vladi Srpske.\nU sklopu proslave je 16.11. je promovisano preko 200 doktora medicine, stomatologije, magistara farmacije i zdravstvene njege.\n"1.000 sadnica za ljepšu Banjuluku"\nGrad Banja Luka u sardanji sa Šumskim gazdinstvom Banja Luka i Šumarskim fakultetom započeo je akciju obnavljanja i sadnje novog drveća. Tim povodom je gradonačelnik Banjaluke Igor Radojičić izjavio: "Cilj nam je u ovoj sezoni jesenjoj posaditi 1.000 novih sadnica na području grada Banjaluke, na više lokacija, od Lazarevo do Ade, uz jedan i uz drugi tranzit. Nastojimo da se u tu akciju angažuju i građani, razne organizacije i nevladine institucije".\nPrvo stablo pod okriljem akcije “1000 sadnica za ljepšu Banjaluku” zasađeno je 13.11.2018. u blizini Dječijeg pozorišta Republike Srpske, a u narednih dvadesetak dana sadnice će biti posađene i na Istočnom tranzitu, Adi i Lazarevu.\nIako su vremenski uslovi povoljni za ovo doba godine, podsjećamo vozače da je danas stupila na snagu zakonska odredba obaveznog posjedovanja zimske opreme.\nGrad Banjaluka je 12.11.2018 potpisao sporazum sa ETF i kompanijom Lanako na osnovu kojeg će se pristupiti razvoju softverskih programa i okruženja, što podrazumijeva digitalizaciju niza usluga.\nPrilikom potpisivanja sporazuma Gradonačelnik Banje Luke Igor Radojičić, izjavio je da je jedan od strateških ciljeva gradske administracije transformacija Banje Luke u „pametni grad“. "To znači modernizaciju usluga Grada i put ka elektronskim uslugama u najširem smislu riječi. Modernizacija komunalnih usluga danas predstavlja zapravo čitav niz mobilnih aplikacija koje su nezaobilazan dio toga" naveo je Radojičić koji je u ime Grada, potpisao sporazum o poslovno-tehničkoj saradnji sa Elektrotrehničkim fakultetom i informatičkom kompanijom Lanako.\nRaspao se međunarodni advokatski tim za odbranu Davida Dragičevića\nMeđunarodni advokatski tim u slučaju ubistva Davida Dragičevića više ne postoji. "Do raspada međunarodnog advokatskog tima u slučaju “Dragičević” je došlo iz prostog razloga što smo imali različita mišljenja i nismo ispunili želje lica koje nam je dalo punomoć," izjavio je jedan od članova tima advokat Duško Tomić. Ako želite da saznate detalje pogledajte izjavu Duška Tomića, jednog od članova advokatskog tima koju prenosi atv prema izvoru n1info.com.\nProslavljeni banjalučki bokser Marijan Beneš dobio je mural u Banjaluci koji se oslikava na jednoj zgradi u naselju Borik.\nNešto ranije, gradonačelnik Banjaluke Igor Radojičić, izjavio je da bi i jedna od banjalučkih ulica trebalo da ponese naziv po Marijanu Benešu.\nPostavljen centralni stub novog Zelenog mosta\nIz gradskom Odjeljenju za saobraćaj i puteve saopšterno je da izgradnja novog Zelenog mosta u Banjaluci teče predviđenom dinamikom. Građevinari privode kraju radove na centralnom riječnom stubu.\nPrema procjenama iz ovog odjeljenja, građevinari su iskoristili nizak nivo vodostaja Vrbasa i povoljne vremenske prilike, te privode kraju izgradnju centralnog riječnog stuba, što je bio najzahtjevniji dio ovog projekta, jer je jedini od ukupno tri koji je u riječnom koritu.\nNa platou ispred Doma penzionera počela je izrada nosača koji će takozvanom lansirnom rešetkom biti postavljeni na stubove mosta, naveli su u Odjeljenju.\nIz Odjeljenja za komunalne poslove najavili su da će, čim to tehničke mogućnosti dozvole, zasaditi nove sadnice na mjestu stabala koja će morati biti uklonjena zbog izgradnje mosta.\nKo kaže da kod nas nema para?\nPrema podacima Poreske uprave RS gotovo po pola miliona konvertibilnih maraka iznosila je februarska plata dvoje zaposlenih u Banjaluci. Najveće lično primanje, nakon oporezivanja, je 466.783 konvertibilnih maraka (oko 250.000 evra), a drugo iznosi 459.390 KM. Ostali podaci o primanjima su, po zakonu, tajni.\nIma se, može se...Dva radnika(?!) u Banjaluci dobila platu po nevjerovatnih POLA MILIONA KM\nNezvanično riječ je o dvojici bankara koji su u drugom mesecu, osim redovne plate, za dobro poslovanje nagrađeni i godišnjim bonusom. Treće najveće lično primanje tokom ove godine isplaćeno je u oblasti nekretnina, iznajmljivanja i poslovnih aktivnosti - tačno 61.514 KM isplaćeno je u maju.\nInače, plate u finansijskom sektoru su najviše i prosječna neto plata iznosi 1.421 marku i za 540 maraka veća je od republičke prosječne plate.\nPrivremena obustva saobraćaja u Kozarskoj ulici zbog stabla\nVeliko stablo javora srušilo se jutros (5.11.) u Kozarskoj ulici u naselju Kočićev vijenac i oštetilo dva parkirana automobila.\n"U pitanju je veliko stablo, zbog čega je saobraćaj bio privremeno obustavljen. Pošto se radi o velikom stablu sa gustom krošnjom, prilikom pada grane su oštetile dva automobila koja su bila parkirana na drugoj strani saobraćajnice", rekli su u Odjeljenju za komunalne poslove. Dodali su da su pripadnici Vatrogasne brigade, u saradnji sa radnicima "Tamarisa" uklonili ovo stablo.\nU Vatrogasnoj jedinici grada kazali su da se drvo srušilo preko ulice zbog starosti i truleži.\nTokom vikenda pronađena droga u tri objekta, uhapšena dva lica\nU noći subota na nedjelju (3./4.11.) izvršena je racija u više banjalučkih lokala. Prilikom racije u tri lokala je pronađena određena količina materije koja asocira na opojne droge, marihuanu, kokain i hašiš, saopšteno je iz Policijske uprave Banjaluka. Dva lica su uhapšena zbog posjedovanja droge.\n"Njihova prekršajna ili krivična odgovornost utvrdiće se nakon završenih svih potrebnih radnji, o čemu će biti obaviješteni i nadležni ograni", saopšteno je iz PU Banjaluka.\nNezvanično, lokali u kojima je izvršena racija su "Picerija kod Brke", "Јova bar" i "Debela Berta".\nPripadnici Policijske uprave Banjaluka, kod dva vozača, pronašli su i oduzeli noževe na preklop, pa će uslijediti sankcionisanje zbog počinjenih prekršaja, saopšteno je iz ove Policijske uprave. Preduzet je i niz drugih mjera u kojima su sankcionisana lica zbog počinjenih prekršaja prema Zakonu o javnom redu i miru i Zakona o osnovama bezbjednosti saobraćaja na putevima u BiH, a iz policije naglašavaju da će nastaviti sa sličnim aktivnostima s ciljem zaštite građana i njihove imovine, te prevencije inkriminisanih radnji.\nPraznik karatea u Boriku\nNa međunarodnom karate turniru “Grave Energija kup” koji je održan u dvorani “Borik” 3.11. nastupilo je 1.267 takmičara iz 11 zemalja i 97 klubova. Prvo mjesto u generalnom plasmanu pripalo je sarajevskom Perfektu sa 48 bodova (sedam zlatnih, pet srebrnih i 17 bronzanih medalja. Iza njih plasirali su Đion iz Bihaća sa 44 boda (8, 3, 14) i Regeneracija iz Velike Kladuše sa 42 (4, 11, 8). Ipak, najviše uspjeha imao je organizator ove smotre, Karate klub Energija iz Banjaluke sa 52 boda (9, 7, 11), ali se po običaju rezultati domaćina nisu računali u generalnom plasmanu.\n- Prezadovoljni smo i sa organizacijom, ali i sa uspjehom naših takmičara. Ono što nas posebno raduje da smo ove godine uspjeli da u Banjaluku dovedemo čak karatiste iz 11 zemalja (Austrija, Bugarska, Italija, Njemačka, Srbija, Mađarska, Hrvatska, Slovenija, Crna Gora, Makedonija i BiH). Ovaj turnir je među tri najjača i najveća na prostoru bivše Jugoslavije, a uz Ilidžu najveći u BiH - naglasio je trener Karate kluba Energija Boris Popović.\nKaratisti iz Republike Srpske poručuju da imaju zajednički cilj, a to je da se ovaj sport podigne na još viši nivo iako domaći takmičari idu u korak sa regionom. Grave Energija kup je uspješno okupio preko 1000 takmičara, a gosti potvrđuju da dolaze i naredne godine.\nOtpočela vaterpolo sezona u Banjaluci\nU do kraja neizvjesnoj utakmici vaterpolisti Banja Luke izgubili su od ŽAK-a iz Kikinde sa 10:9.\nOd početka utakmice klubovi su se smjenjivali u vođstvu da bi na poluvrijeme vaterpolisti iz Kikinde otišli sa golom prednosti. U trećoj četvrtin vaterpolisti Banajaluke su poveli sa 9:8, ali su gosti uspjeli da preokrenu rezultat i da na kraju pobjede.\nPored Banjalučana, ove sezone u Prvoj B ligi Srbije takmiče se četiri kluba iz Beograda: Palilula, Dorćol, Singidunum i Novi Beograd, a tu su još Spartak iz Subotice, kikindski ŽAK, valjevski Valis i kruševačka Rasina.\nJedini smo klub iz Banjaluke koji je osvojio Kup i prvenstvo BiH prošle sezone i naš cilj je da ojačamo drugu ekipu, koja bi se u neko dogledno vrijeme, kada bude dovoljno sredstava, takmičila u Jadranskoj ligi. Ona je prije svega razvojna liga, jer iz nje nema prolaska ka evrotakmičenjima kao što je to, recimo, slučaj sa košarkaškom ABA ligom - izjavio je trener banjalučkih vaterpolista Slobodan Grahovac.\nZapadnim tranzitom ponovo 70 km na sat\nOgraničenje brzine na zapadnom tranzitu, od pasarele do kružnog toka kod Lauša, koja je smanjena prije tri mjeseca zbog stalnih žalbi jednog mještanina, ponovo je vraćena na početnih 70 kilometara.\nStaro ograničenje brzine je vraćeno nakon što je Ministarstvo za prostorno uređenje, građevinarstvo i ekologiju RS poništilo rješenje Ekološkog inspektorata Odjeljenja za inspekcijske poslove, kojim je brzina na zapadnom tranzitu sa 70 kilometara na sat smanjena na 40.\nPretpremijera filma Južni vjetar\nFilm “Južni vetar” režisera Miloša Avramovića pretpremijerno je prikazan 1.11.2018. u banjalučkom Cineplexxu Palas.\nPretpremijeri, koja je bila organizovana za novinare, prisustvovali su režiser i glumačka postava filma.\nRežiser Miloš Avramović je istakao da je želio kroz ovo ostvarenje da prikaže realnost današnjeg društva.\nGlumac Miloš Biković je rekao da je uživao igrajući lik Petra Maraša, te da je uloga bila veliki izazov. Glumci su se složili da je glumiti negativca jednako teško i slojevito kao tumačiti bilo koju drugu ulogu.\nFilm će se prikazivati od 1.11. biti na redovnom repertoru.\nU Srbiji ovaj film ruši sve rekorde gledanosti i za samo 7 dana vidjelo ga je preko 150000 gledalaca.\nFilm je uzbudljiv akcioni triler koji prikazuje beogradsku automafiju.\n"Ne pamtim kada je neki film imao ovakvo otvaranje. Film se kreće u lagane atmosfere i pričice koje onda postaju sve teže i opasnije. Događanja su prikazanja kao produkt loših odluka", izjavio je režiser filma Miloš Avramović.\nGlavne uloge tumače: Miloš Biković, Miodrag Radonjić, Srđan Žika Todorović, Dragan Bjelogrlić, Nebojša Glogovac (posljednji film velikog glumca), Miloš Timotijević, Jovana Stojiljković, Bogdan Diklić, Aleksandar Berček, Jasna Đuričić, Nela Mihajlović, kao i Hristo Shopov i Ivaylo Zahariev.\nPrvi avion "Ryanaira" sletio na banjalučki aerodrom\nAvion kompanije „Ryanair“ je sletio u 10.10 časova 30.10.2018 na banjalučki aerodrom. Nakon polučasovnog zadržavanja isti avion je poletio nazad u Stokholm. Sve karte za ove prve letove su unaprijed rasprodane.\nAvionu je priređen svečani doček, a sačekali su ga i tradicionalni vodeni topovi. Na aerodrom su avion dočekali Željka Cvijanović, predsjednik Vlade RS, Myles Geiran ambasador Irske za BiH sa sjedištem u Ljubljani,Igor Radojčić, gradonačelnik Banjaluke, Natalija Trivić, načelnica Odjeljenja za kulturu, turizam i socijalnu politiku, Neđo Trninić, ministar saobraćaja i veza RS, Milenko Đaković, gradonačelnik Prijedora i Predrag Gluhaković, ministar trgovine i turizma RS.\nVladimir Milićević, pilot koji je upravljao avionom koji je doletio iz Stokholma rekao je da je let protekao uredno. "Let je protekao uredno, ali je bilo turbulencija jer je duvao jak južni vjetar, a na banjalučki aerodrom smo došli da ostanemo, odnosno da nastavimo saradnju", izjavio je Milićević.\n"Ovo je jedan od najznačajnijih dogadjaja za RS i njene građane. Pregovori za uspostavljanje avio-linija su trajali godinama i izuzetno mi.je drago da je to sada realizovano", istakla je prilikom dočeka Cvijanovićeva.\nLetove ove kompanije možete bukirati OVDJE.\nMožete pogledti video Banja Luka Airport - Ryanair promo video kojim Raynar najavljuje ove letove, predstavljajuću u 40 sekundi Banjaluku i okolinu.\nViše informacija o aerodromu i drugim letovima potražite u tagu Avio prevoz našeg Infoservisa.\nPrvi let "Ryanaira" sa međunarodnog aerodroma Banjaluka za Stokholm, nije sletio na predviđeni aerodrom Skavsta, nego Arlanda, glavni aerodrom u Stokholmu, koji je udaljen 140 kilometara od predviđene destinacije. Avion je zbog magle, morao da promijeni mjesto slijetanja. U saopštenju "Ryanair" piše da se izvinjavaju putnicima, a li da se ovakve stvari dešavaju i da na njih ne mogu da utiču.\nOko 18 časova na banjalučki aerodrom je sletio i drugi avion „Ryanair“ iz Memmingena.\nI ovaj avion je bio u potpunosti popunjen.\nTropska noć u Banjaluci\nPrema analizi Republičkog hidrometeorološkog zavoda u noći između 28. i 29. oktobra izmjereno je rekordnih 20,8 stepeni Celziusa.\n"Ovo je i prva tropska noć zabilježena u Banjaluci u oktobru. Tropska noć se bilježi kad je minimalna temperatura ostala iznad 20 stepeni Celzijusa. Najviša minimalna temperatura u oktobru ranije je izmjerena 4. oktobra 2006. godine i iznosila je 17 stepeni Celzijusa", stoji u analizi ovog zavoda.\nNacrt Strategije razvoja grada\nNa zasjedanju Skupštine Grada, održanom 24. oktobra 2018. godine, odbornici su utvrdili Nacrt Strategije razvoja grada Banja Luka za period 2018-2027. godina i uputili ga u javnu raspravu, koja će trajati od 26. oktobra do 12. novembra 2018. godine.\nKompletan Nacrt Strategije razvoja možete preuzeti na stranici.\nRiječ je o ključnom strateško – planskom dokumentu, koji treba da usmjerava i podstiče budući rast i razvoj grada.\nMeđunarodni festival animiranog filma „Banjaluka 2018“\nJedanaesti Međunarodni festival animiranog filma „Banjaluka 2018“, koji organizuje Asocijacija za vizuelne umjetnosti „Feniks art“ iz Banjaluke, otvoren je u srijedu, 24. oktobra u 20 časova u velikoj dvorani Cineplexx Palasa.\nOvogodišnji festival će otvoriti svjetski poznati animator Aleksandar Petrov, dobitnik Oskara za film „Starac i more“ 1999. godine. Prve večeri posjetioce su mogli pogledati projekcije najboljih savremenih animiranih fimova, njih osam.\nFestival svakodnevno do nedjelje 28.10. u popodnevnim i večernjim terminima, posjetiocima nudi brojne sadržaje, kako u okviru takmičarskog, tako i u pratećem programu. U glavnom takmičarskom programu biće prikazano 48 animiranih filmova i 13 dječijih.\nFestival je otvorio ruski animator Aleksandar Petrov . Na otvaranju je između ostalog rekao je da bi animirani film trebalo da stvara nove svjetove i da bude umjetnički izraz samog autora.\n„Zoranov brk“ Ljubiši Savanoviću\nBanjalučki glumac Ljubiša Savanović, je na festivalu „Dani Zorana Radmilovića“ dobio nagradu „Zoranov brk“ kao glumac večeri.\n“Dani Zorana Radmilovića” su održani po 27. put, i to od 14. do 22. oktobra u Pozorištu Timočke krajine u Zaječaru. Festival je okončan 22. oktobra, dodjelom festivalskih nagrada.\nŽiri, kojim je predsjedavao Nebojša Bradić, je nagradu Ljubiši Savanoviću dodijelio za ulogu Drage Ćuka u predstavi „Naši dani“ Željka Stjepanovića i u režiji Juga Radivojevića.\nSavanović, koji je na „Zoranovim danima“ nastupio osmi put kao glumac, izrazio je veliko zadovoljstvo zbog dobijene nagrade koja nosi ime legendarnog Zorana Radmilovića.\nLjubiša Savanović je rođen 1981. u Banjaluci. Član je ansambla Narodnog pozorišta RS od 2004., a od 2007. do 2011. radio i kao umjetnički direktor Narodnog pozorišta RS.\nBanjalučko pozorište i komad “Naši dani” su na ovom festivalu dobili još jedno priznanje: nagradu za najbolji vizuelni identitet “Krstomir Milovanović”.\nScenografija Dragane Purković Macan i kostimi Jelene Vidović otjelotvorili su upečatljiv, osoben i efektan vizuelni identitet cjelokupne predstave, djelujući pri tome funkcionalno i u potpunom skladu s tematsko-idejnom okosnicom dramskog teksta i rediteljskim rješenjima – stoji u obrazloženju stručnog žirija.\nPredstava “Naši dani” od kako je na repertoaru Narodnog pozorišta RS uživa najveću popularnost među publikom, a posjetioci moraju da rezervišu ulaznice.\nAutor teksta Željko Stjepanović rođen je 1966. godine u Banjaluci.\n“Kada sam pisao ovaj tekst nisam ni slutio da će „Naši dani“ biti toliko popularni. Očigledno je pogođena tema koja zanima publiku, a to je uvijek interesantno od Nušića, pa do danas. To je odnos vlasti prema određenim problemima i način ponašanja običnog čovjeka u datim okolnostima. Mislim da se sve to nekako spojilo. Ovo je savremena tema, a takve teme uvijek imaju dobar rejting. Zato i insistiramo da se njeguju domaći pisci koji se bave savremenim, domaćim temama, a ne da uvozimo nečije tuđe probleme i bavimo se njima” ističe Stjepanović.\nDa li su banjalučka djeca u opasnosti?\nU banjalučkim naseljima nepoznate osobe mamile djecu u kombi\nVijest da su dvije nepoznate osobe razgovarale sa dječakom od 11 godina i zvali ga da priđe kombiju u kome su se vozili zabrinula je mještane banjalučkog naselja Drakulić. Nezvanično mještani Drakulića kažu da su o misterioznom kombiju saznali putem društvenih mreža, ali da detalje ne znaju. Ipak, zbog svega toga strahuju za bezbjednost najmlađih.\nBanjalučka policija potvrđuje da su primili dvije prijave u kojima se navodi da su nepoznate osobe mamile djecu u kombi. U policiji za sada ne otkrivaju više detalja, ali kažu da sve rade da bi se što prije saznalo o čemu je riječ. Napominju iz policije i da svakodnevno obilaze obrazovne ustanove, ali i mjesta na kojima djeca borave, radi što bolje bezbjednosti. "Policijski službenici povodom prijava preduzimaju mjere i radnje sa ciljem utvrđivanja okolnosti zaprimljenih prijava i indentifikacije lica", istakao je Radenko Stakić, nečelnik Sektora policije PU Banjaluka.\nTakođe nezvanično, sličan događaj desio se i u naselju Česma, gdje je nepoznati vozač pričao sa djecom i navodno nudio da ih ošiša. Ovi događaji su se navodno desili u blizini osnovnih škola u ovim mjesnim zajednicama.\nIz policije kažu da za sada ta dva događaja ne mogu dovesti u vezu, ipak apeluju na sve građane da bilo kakvu sumnjivu radnju prijave u najbližu policijsku stanicu.\nMlada Banjalučanka pobjednica konkursa za najljepše dječije pismo u BiH\nU prostorijama Administrativnog centra u I.Sarajevu 17.10.2018. su svečano uručene nagrade za najljepše pismo u BiH. Za najljepše pismo izabrano je pismo Sare Knežević učenice devetog razreda Osnovne škole "Branko Radičević" iz Banjaluke. Njeno pismo predstavljaće Bosnu i Hercegovinu na svjetskom nadmetanju za najljepše pismo.\nMeđunarodno takmičenje u pisanju pisama održava se svake godine. Svjetski poštanski savez je za ovo takmičenje ove godine odabrao temu “Zamisli da si pismo koje putuje kroz vrijeme. Koju poruku želiš da preneseš svojim čitaocima?”. Cilj takmičenja je podsticanje pismenosti i kreativnosti mladih, te nagrađivanje njihovog znanja i truda.\nPismo Kneževićeve izabrano je među 800 pisama pristiglih na adrese tri javna poštanska operatera u BiH.\nKneževićeva je izjavila novinarima da je odlučila da napiše pismo upravo o ovoj temi, jer je željela da ukaže na problem koji je svakodnevno prisutan, a to je zlostavljanje životinja. – Željela sam da dam do znanja da su životinje nedužna bića koja ne smiju biti zlostavljana, već ih treba poštovati – rekla je Kneževićeva.\nDrugo mjesto pripalo je Adni Međić iz Prve osnovne škole Maglaj, dok je treće mjesto zauzela Sara Huseinbegović iz OŠ “Fra Miroslava Džaje”, Kupres. Nagrada za najbolji rad je 300 KM, za drugi 200 KM, a za trećeplasirani 100 KM. Za troje prvoplasiranih učenika predviđene su i nagrade kao što su tablet računari kao i albumi sa poštanskim markama sva tri poštanska operatera, dok će njihovi nastavnici maternjeg jezika, pored utješnih nagrada, biti nagrađeni i sa po 100 KM.\nProglas stanara iz Pašićeve ulice povodom tragičnog ubistva ispred pekare Marčelo\nNakon tragične smrti Bojana Milovanovića (vidi) oglasili su se i stanari zajednice etažnih vlasnika Nikole Pašića 16 i 18. U blizini ove zajednice se i dogodilo ubistvo, nakon okupljanja u pekari. Stanari tvrde da česte incidente izazivaju mušterije pekare i zahtjevaju da se pekari ograniči radno vrijeme.\n"Nakon tragične smrti mladića Bojana Milovanovića iz Kozarske Dubice, nakon ubistva u našem susjedstvu o kojem su prošle sedmice pisale sve novine i svi internet portali u Bosni i Hercegovini – ostali smo nijemi.\nŽivot je ugašen tragično, brutalno. Sve se desilo u našem – i vašem – susjedstvu. Prema izvorima više medija koji se poklapaju, a i prema svjedočenjima stanara, sve se desilo nakon okupljanja u pekari „Marčelo“, i to u 3 sata ujutru, gdje su se dvije grupe mladića zavadile, da bi se nekih stotinak metara dalje desilo svirepo ubistvo, kakvo Banjaluka ne pamti.\nIsticali smo sve vrijeme da se radi na nezakonit način, da se u okolini objekta, koji je otvoren za prijem mušterija 24 časa dnevno, stalno dešavaju incidentni koje izazivaju ove mušterije. To niko nije čuo. Možda se povodom ove tragedije sada neko podsjetio naših pisanja i insistiranja. Možda je za trenutak pomislio – „da smo uzeli u obzir zahtjeve stanara, možda se sve ovo ne bi ni desilo…“. Možda se neko sjetio i peticije koju su februara ove godine potpisali skoro svi stanari na ovoj lokaciji, kojom je obuhvaćeno preko 100 zainteresovanih građana, koji su molili i mole, evo skoro godinu dana bez prestanka, da se spreči rad noću i incidentni na ovoj lokaciji. Peticiju smo poslali na bezbrojne adrese.\nNoću, na ovaj način, ne pravi se ni grad kulture, ni grad znanja, ni grad mladih, ni grad sporta, što sve Banjaluka pretenduje da nosi kao obilježje. Ovako se samo razvija atmosfera nesigurnosti, ugroženosti i nasilja, u kojoj nadležni ne preduzimaju ništa da zaštite građane.“\nOtvorena 89. sezona u Narodnom pozorištu RS\nU subotu 20.10.2018 predstavom "Gospođa ministarka", svečano je obilježen i 88. rođendan Narodnog pozorišta Republike Srpske i otvorena nova, 89. pozorišna sezona. Tom prilikom su dodijeljene i godišnje nagrade za najbolja umjetnička ostvarenja u prethodnoj sezoni.\nNajboljom predstavom, po odluci Umjetničkog savjeta Narodnog pozorišta RS, proglašena je predstava "Sabirni centar", autora Dušana Kovačevića, u režiji Marka Misirače. Predstava je nastala u koprodukciji Narodnog pozorišta RS i Pozorišta Prijedor. Najbolja glumica prethodne sezone je Nataša Perić, a za najboljeg glumca proglašen je Zlatan Vidović.\n- Imao sam čast, sreću i privilegiju da prošle sezone igram u jako dobrim predstavama i da radim sa dobrim rediteljima i partnerima iz ansambla, što je rezultiralo ovom nagradom. Ova nagrada je veliki podsticaj, ali i obaveza da nastavim dalje sa posvećenim radom. Prošle sezone sam u matičnoj kući imao tri premijere i u svakoj sam imao odlične zadatke. Mislim da je sezona bila značajna za Narodno pozorište, jer smo izašli sa četiri vrhunske premijere što nije nimalo lako - rekao je Vidović.\n- Ovu sezonu smo otvorili jednim divnim jubilejom - stotim izvođenjem kultne predstave "Gospođa ministarka" u režiji Milice Kralj i sa velikom Svetlanom Bojković u naslovnoj ulozi. Imao sam čast da igram u toj predstavi više od 40 puta, tako da mi je ovaj jubilej jako važan, kao i cijeloj kući i našem ansamblu. Želim da još dugo, dugo živi Živka ministarka na našoj sceni - kazao je Vidović.\n- Zahvaljujem Narodnom pozorištu i njegovom divnom ansamblu s kojima sam tako lepo sarađivala, tokom proba za ovu predstavu i posle smo uživali u igri do stotog puta, nadam se i dalje. I zahvaljujem predivnoj banjalučkoj publici, koja je uvek punila ovu salu i uvek nas tako toplo primala. Moje posebno istinsko zahvaljivanje rediteljki našoj, mladoj Milici Kralj. Želim i dalje dugačak vek ovoj predstavi, dok nas snaga drži - rekla je Svetlana Bojković, nakon još jednog maestralnog izvođenja ove predstave.\nInternet kriminal i prodaja droge preko mesindžera i u Banjaluci\nU aprilu mjesecu je u policijskoj akciji "Ekspert" uhapšeno je nekoliko lica koja su optužena za prodaju droge. Tom prilikom su uhapšeni Mirče Kerkez (33), Srđan Velimirović (22) i iz Banjaluke, te Nikola Gajić (22) i Žarko Belenzda (40) iz Laktaša. Kao vođa šverca narkoticima označen je Kerkez za koga u policiji sumnjaju da je imao jake veze u kriminalnim krugovima i izvan BiH.\nJedna od najvećih zaplena kokaina izvedena je planiranoj policijskoj akciji, koja je pripremana duži period. -Prikriveni inspektori su stupili u kontakt sa Kerkezom i nakon što su stekli njegovo poverenje dogovorili su kupoprodaju kilograma. kokaina.\nVrijednost zaplijenjenih narkotika u akciji „Ekspert“ na crnom tržištu se procjenjuje na više od 100.000 KM.\nSvjedok tužilaštva Aleksandar Zelenika (19) iz Laktaša u banjalučkom Okružnom sudu je kazao da je od optuženog Srđana Velimirovića (22) iz Banjaluke kupovao drogu, a sve je s njim dogovarao putem "Mesindžera".\nU ovom slučaju, osim Velimirovića i Gajića, bio je optužen i Mirče Kerkez (33) iz Laktaša koji je na osnovu sporazumnog priznanja krivice osuđen na četiri godine robije. Prema toj presudi Kerkez je, između ostalog, u jednom navratu prikrivenom istražiocu prodao 52 grama kokaina za 2.500 evra, a tom prilikom je rekao da će nabaviti još kilogram te droge. To je i učinio pa je 15. aprila prodao 1.164 grama kokaina prikrivenom istražiocu u Jezeru kod Trna za oko 75.000 KM, kada je i uhapšen.\nMost u Priječanima ponovo i zvanično u funkciji\nPješački most u Priječanima preko rijeke Vrbas, koji povezuje ovo s naseljem Zalužani, 18.9.2018. dobio je upotrebnu dozvolu, potvrđeno je u Odjeljenju za saobraćaj i puteve. U ovom odjeljenju su kazali da je stari pješački most uništen u poplavama 2014. godine, a da je u gradnju novog uloženo više od 500.000 KM. Radovi su počeli u maju 2015. godine, a za taj posao "Vode Srpske" su angažovale preduzeće "Niskogradnja".\nZbog loše izvedenih radova, krajem 2016. godine zabranjena je upotreba novoizgrađenog mosta jer nije bio bezbjedan. Za popravku mosta iz budžeta grada izdvojeno je 100.000 KM. Poslije uspješno izvedenih radova, most je i zvanično pušten u funkciju.\nMještani kažu da je bilo krajnje vrijeme da nakon toliko komplikacija konačno dobiju bezbjedan most.\nUhapšeni mladići osumnjičeni za ubistvo ispred pekare\nBojan Milovanović (29) iz Kozarske Dubice uboden je šrafcigerom u glavu u tuči dvije grupe mladića u Banjaluci. Tragični incident se dogodio u 3 i 15 časova 18.9.2018. ispred pekare u Ulici Nikole Pašića. Policija je uhapsila Gorana Bilčara (28) iz Banjaluke i Marka Mihajlovića (27) iz Trna zbog sumnje da su usmrtili Milovanovića.\nNezvanično obračun se desio kada su se srele dvije grupe mladića, a kako su ispričali svedoci iz okolnih objekata, u blizini kojih je došlo do tuče, kažu da je krvavom obračunu prethodila bezazlena svađa zbog saobraćaja.\nPolicijski službenici Policijske uprave Banjaluka, zahvaljujući brzoj reakciji, uhapsili su dva muškarca zbog tuče u kojoj je jedan 29-godišnjak preminuo od zadobijenih povreda.\nIz MUP RS su saopštili da je Milovanović u tuči uboden šrafcigerom dva puta, prvo u vrat, a zatim u slepoočnicu, zbog čega je na mestu ostao mrtav. Prema nezvaničnim informacijama, Bilčar je osumnjičen kao direktni izvršilac ubistva.\n"Policijskoj upravi je prijavljeno da je u ulici Nikole Pašića došlo do narušavanja javnog reda i mira, tučom u kojoj su učestvovala tri muškarca od kojih je jedan od zadobijenih povreda preminulo", navodi se u saopštenju.\nU saopštenju se navodi da će se sve dalje mjere prema uhapšenim licima preduzimati prema instrukciji dežurnog okružnog javnog tužioca Okružnog javanog tužilaštva u Banjaluci.\nNaknadno su saopšteni stravični detalji brutalnog ubistva. Bojan Milovanović je ležao je na asfaltu onesviješten, jer ga je napadač udario dizalicom u glavu. Potom mu je ubica zario šrafciger u vrat i glavu. Ubrzo zatim Bojan je podlegao. Dosadašnja istraga pokazuje da je Milovanović prvo udaren dizalicom, a kada je pao, Bilčar je, kako ga terete, klekao na njega i dokrajčio ga šrafcigerom.\n"Obračun, koji je okončan smrću Milovanovića, počeo je kada su se dvije grupe mladića srele ispred pekare u Ulici Nikole Pašića. U jednoj grupi bilo je pet mladih Dubičana, uključujući Bojana, a u drugoj su bila trojica lokalnih momaka, odnosno Bilčar, Mihajlović i još jedan momak, koji je prije tuče otišao kući", ističe naš sagovornik. Najvjerovatnije su se zapravo Dubičani, koji su otišli FIAT-om, ne poznajući taj dio grada, ponovo pojavili u ulici u kojoj je došlo do svađe, a onda su ih ugledali Bilčar i Mihajlović. Mladići iz Trna i Banjaluke potom su BMW-om sustigli FIAT, a nakon toga su mu popriječili put kod parka Kupusište".\nJesenja akcija čišćenja i uređenja grada počeće u ponedjeljak 15.10. i trajaće do 10. novembra, najavio je načelnik gradskog Odjeljenja za komunalne poslove Petar Bilčar. Bilčar je rekao da će odvoz krupnog otpada, izuzev građevinskog, i ove jeseni biti organizovan u svim mjesnim zajednicama. Dodao je da će otpad moći da bude odložen u postavljene kontejnere, kao i na druga mjesta pristupačna vozilima za odvoz. U prošlogodišnjoj jesenjoj akciji čišćenja i uređenja sakupljeno je 495 tona otpada.\nJesenju akciju čišćenja grada, nadležne gradske službe sprovode u saradnji sa građanima, školama, ustanovama i udruženjima, te uz koordinaciju sa mjesnim zajednicama i preduzećima "Čistoća" i "Eko euro tim", koja će odvoziti otpad. U prošlogodišnjoj jesenjoj akciji čišćenja i uređenja sakupljeno je 495 tona otpada. Iz Odjeljenja za komunalne poslove pozvaju sugrađane da se uključe u akciju i iznesu otpad na za to predviđena mjesta.\nNeobičan dres kod na Trgu Krajine\nPažnju Banjalučana na Trgu Krajine, a i mnogobrojnih blogera izazvao je gospodin u neobičnoj modnoj kombinaciji. Na slici možete vidjeti poslovnog gospodina čija je odjeća i još više obuća izazvala brojne komentare. Pogledajte i procjenite sami da li je ova kombinacija ekstravagantna samo u našem gradu, ili bi bila i inače.\nBorac Olimpija nakon 27 godina odigrali prijateljski meč\nFudbaleri Borca poraženi su od Olimpije 4:0 u prijateljskoj utakmici igranoj na Gradskom stadionu u Banjaluci. Rezultat je definitivno bio u drugom planu, a mnogo bitnije su veze koje su uspostavila dva kluba. Poslije 27 godina, Borac je ponovo u subotu 13.10. ugostio Olimpiju i zabilježio poraz kojim je tim iz Ljubljane poravnao skor u pobjedama u međusobnim duelima – 48 utakmica, po 18 pobjeda oba tima i 12 remija.\nBila je ovo jedna dobra, fer utakmica. Najvažnije da se niko nije povrijedio, a dobro smo se istrčali. Rezultat mi nije važan, koliko sama igra - rekao je poslije meča Zoran Barišić, trener Olimpije.\nTrener Borca Darko Vojvodić nije želio mnogo komentarisati utakmicu. "Ovo ipak nije naš nivo, mi se moramo vratiti u realnost, a to je Prva liga Republike Srpske. Hvala Olimpiji i mom prijatelju Zoranu Barišiću što su došli i treba da njegujemo i dalje ovako dobre odnose. Okrećemo se Sutjesci u utorak, to je naš prioritet i sve osim pobjede ne dolazi u obzir!"\nIzbori su prošli?\nIzbori održani u nedelju 7.10.2018. htjeli ne htjeli obilježili su čitav prošli mjesec i u Banjaluci.\nZa neke su rezultati poznati za nek baš i nisu. Za neke je pitanje da li je izbora i bilo.\nZvanične rezultate CIK-a možete vidjeti ovdje.\nNezvanične rezultate i pritužbe stranaka možete potražiti na njihovim portalima.\nJedino u čemu se svi slažu je da su ovo bili izbori čije će rezultate biti teško provesti.\nOvo su bili Opšti izbori za predstavnička tijela u Republici Srpskoj i Bosni i Hercegovini. Rezultatima u Banjaluci svi su bili iznenađeni podjednako, pa i lideri opozicije koji su nekoliko puta u toku izborne noći isticali da imaju veliku podršku u najvećem gradu Srpske. Kasnije su zvanični rezultati pokazali tek neznatnu razliku u korist opozicije.\nŠest dana poslije izbora još uvijek nema zvaničnih rezultata, a oni koje prezentuju zvanični organi CIK-a opozicija osporava. Atmosferu izbora u Banjluci obilježila su protestna okupljanja građna oko grupe Pravda za Davida.\nOpozicija "podržava" Pravdu za Davida i ne priznaje rezultate izbora\nTeško je procjeniti stvarnu podršku građana ovoj protesnoj grupi. Nesporno je da nerješavanje tragedije jednog mladića preraslo u politički protest, koji može imati velikog utjecaja ne samo na Banjaluku, već i šire.\nMilorad Dodik, kandidat za Predsjedništvo BiH rekao je da podržava borbu porodice Dragičević da se pronađe krivac za ovaj slučaj ali da Mladen Ivanić i Vukota Govedarica politizuju cijeli slučaj.\nStav opozicije najjasnije je iskazao Draško Stanivuković najmlađi poslanik PDP-a, koji je na izborima dobio najveći broj pojedinačnih glasova. „Ja prvi neću ići u skupštinu. Ući u parlament dok se ne riješi slučaj Davida Dragičevića, dok se ne promijeni Izborni zakon to znači da ste podržali sve što ne valja. Idemo na Trg, ostajemo uz Pravdu za Davida, ostajemo dostojanstveni, hrabri i plate nas ne zanimaju. Ako je šator na Trgu, može jedan biti i ispred skupštine".\nXVII Međunarodni festival pozorišta za djecu Banjaluka 2018.\nDječije pozorište Republike Srpske po 17. put je organizator jednog od najprestižnijih Međunarodnih festivala pozorišta za djecu na Balkanu. Festival će biti održan od 7. do 12. oktobra u maloj i velikoj sali Dječijeg pozorišta RS, kao i na Velikoj sceni Narodnog pozorišta Republke Srpske.\nFestival će otvoriti predstava „Prodavnica igračaka“ Gradskog pozorišta Podgorica.\nSelektor Festivala Predrag Bjelošević, koji je izrazio zadovoljstvo što će banjalučka publika i ove godine imati priliku da uživa u lutkarskim predstavama visokog kvaliteta.\nBanjalučkim mališanima će se svojim predstavama predstaviti gosti iz 10 država: Kine, Poljske, Rusije, Italije, Gvatemale, Turske, Bugarske, Hrvatske, Crne Gore, Srbije i BiH..\nKompletan program festivala sa cijenama i terminima predstava možete da pogledate ovdje.\nUstavni sud RS je 26. septembra ove godine donio Rješenje kojim se ne prihvata inicijativa za ocjenjivanje ustavnosti i zakonitosti Naredbe o regulisanju saobraćaja na području grada Banjaluke. Inicijativu je prethodno pokrenuo Sredoje Đaković iz Banjaluke u cilju ocjenjivanja ustavnosti i zakonitosti pomenute Naredbe\nKao kompromisno rješenje, ove godine je Grad uveo minibus, kojim je moguće otići na Banj brdo. Turistički minibus saobraćao je pet puta dnevno radnim danom i deset puta dnevno vikendom, do kraja septembra\nPočinje redovna jesenja deratizacija\nJesenja preventivna sistematska deratizacija na području grada Banjaluke počeće u ponedjeljak, 1. oktobra, saopšteno je iz preduzeća "Eko-bel" koje će je obavljati. "U prvoj sedmici akcenat će biti stavljen na deratizaciju zelenih površina, vodotokova, socijalnih, zdravstvenih, školskih i predškolskih objekata, mjesnih kancelarija, te svih subjekata koji se finansiraju iz gradskog budžeta", navode iz "Eko-bela".\nIz ovog preduzeća apeluju da građani stručnim timovima omoguće nesmetano sprovođenje deratizacije, a da djeci i domaćim životinjama onemoguće pristup zatrovanim mamcima.\nSlučaj Drgičević: Politizacija?\nPojedini mediji često uz slučaj Davida Dragičevića vezuju pojam politizacija slučaja.\nDrugi (opozicioni) mediji odbacuju politizaciju slučaja.\nMi postavljamo pitanje: Kakvo je to javno okupljanje i protesti koje nema političku pozadinu?\nU slučaju Dragičević teško je (nemoguće) odvojiti povod od cilja okupljanja.\nPozicija tvrdi da cilj više nema veze sa povodom.\nGrupa za Davida (i opozicija) tvrde da rješenja slučaja nema dok god je na vlasti sadašnja pozicija i ministar Lukač.\nZa 8. oktobar (dan poslije izbora u BiH) najavljuje se 5. oktobar (dan kada je smjenjen Milošević).\nKaran ptijavljen Tužilaštvu\nProtiv Željka Karana, direktora Zavoda za sudsku medicinu Rešubčike Srpske MUP RS je podnio krivičnu prijavu zbog sumnje u zlopotrebu u slučaju Dragičević.\nNezvanično Karan je prijavljen zbog toksikološkog nalaza u kome se tvrdi da je u krvi Davida Dragičevića ima tragova droge, što se u naknadnim analizama pokazalo netačnim.\nOdržan radni sastanak: Advokatski tim zadovoljan radom Tužilaštva\nU Okružnom javnom tužilaštvu Banjaluka 26.9. održan je sastanak advokatskog tima porodice Dragičević sa glavnim tužiocem Okružnog javnog tužilaštva Želimirom Lepirom.\nNakon sastanka Ante Nobilo član međunarodnog advokatskog tima je izjavio da zbog interesa istrage ne smije otkrivati više detalja.\n26.9.2018. Protiv članova grupe Pravda za Davida koji su 19. i 20. septembra protestvovale ispred zgrade Policijske Uprave podnesen je zahtjev za pokretanje prekršajnog postupka.\nProtesti ispred Policijske uprave Banjaluka\nPrilikom održavanja skupa Pravda za Davida 19.9.2018. došlo je do incidenta, kada je ocu nesretnog mladića Davoru Dragičeviću prišao nepoznati građanin, navodno penzionisani policajac. Tom prilikom je došlo do verbalnog sukoba i gurkanja, a prema tvrdnjama Davora Dragičevića život mu je bio ugrožen.\nOvaj incident bio je povod da se Davor Dragičević i grupa od nekoliko desetina građana uputi ispred zgrade Policijske uprave Banjaluka na Hisetama.\nGrupa građana predvođena Davorom Dragičevićem provela je noć ispred policijske uprave postavljajući različite zahtjeve i prijetnje uz tvrdnju da ostaju ispred zgrade Policijske Uprave doke se oni ne ispune.\nUpućen je i zahtjev pripadnicima MUP-a da skinu uniforme i pridruže se protestima.\nGrupa Pravda za Davida je sutradan (20.9.) napustila ulicu ispred Policijske Uprave i nastavila sa okupljanjima na Trgu Krajine.\nRješen slučaj pretučenog novinara BN Vladimir Kovačević?\nKrivica boksera Čolića potvrđena analizom DNK, Dukić u bjekstvu\nBokser Marko Čolić iz Laktaša uhapšen je 8.9.2018 pod sumnjom da je pretukao novinara BN televizije. Tokom kriminalističke obrade Čolić se branio šutanjem.\nPolicija je izdala saopšternje u kome se tvrdi da su na bezbol palici, kojom je pretučen Kovačević pronađeni DNK tragovi Marka Čolića.\nKao drugi osumnjičeni identifikovan je Nedeljko Dukić iz Kneževa za kim je raspisana potjernica. Nezvanično Dukić je pobjegao i nalazi se u Sloveniji.\nPretučeni novinar insistira na tome da se pronađu naručioci i motiv napada. što mu je mnogo važnije od samih izvršilaca.\nPripravnost zbog "majmunskih boginja"\nIako u Republici Srpskoj nije zabilježen ni jedan slučaj "majmunskih boginja" iz Instituta za javno zdravstvo RS poručuju da svakodnevno prate epidemološku situaciju, kod nas u regionu i šire.\nMajmunske boginje ili mankipoks, monkeypox su rijetko virusno oboljenje, koje se javlja uglavnom u Africi, prenose ga različite životinje, uglavnom glodari i majmuni.\nProtekle nedelje je zabilježeno nekoliko slučajeva ovog oboljenja u Velikoj Britaniji, pa su neke zemlje, a među njima i Srbija uvele posebne mjere obezjeđenja i nadzora graničnih prelaza.\nNeki mediji su prenjeli da je u Tuzlanskom kantonu evidentirano više slučajeva ovog oboljenja. Od šest osoba, koliko ih je zbog komplikacija izazvanih virusom Zapadnog Nila liječeno u Univerzitetskom kliničkom centru u Tuzli, tri osobe su preminule. Još jedan pacijent je na liječenju u Klinici za infektivne bolesti, dok su dvije osobe puštene na kućno liječenje, objavila je Federalna televizija.\n23.9.2018. na sjevernu hemisferu, pa i u Banjaluku je stigla jesen\nU Banjaluci je došlo do promjene vremena. Naglo je zahladilo i temperatura se približila nuli. Meteorolozi najavljuju da će se vrijeme ustabiliti i da će od 26.9. jutarnje temperature biti oko 7, a dnevne oko 20 stepeni.\nIz "Eko toplane" najavljuju da sezona griijanja počinje 15. oktobra, a uvjeravaju građane da su spremni za novu grijnu sezonu. Ako srednja dnevna temperatura bude dva dana zaredom 12 stepeni Celziusa onda će sa grijnom sezonom započeti ranije, tvrde iz "Eko toplane".\nPaprene cijene ogreva\nDa li zbog naglog zahlađenje, ili kao posljedica nestašice, cijene ogrevnog drveta ne prestaju divljati i u Banjaluci dostižu i 100 KM za m.\nCijena tone paleta je 370 KM, a briketa 250 KM.\nLani se metar ogrevnog drveta plaćao između 60 i 70 KM, a palet 150 KM. S obzirom na potražnju ne očekuje se sniženje cijena, naprotiv.\nŠetnja za budućnost\nU subotu 24.9. održana je prva "Šetnja za budućnost" manifestacija namjenjena najmlađim sugrađanima i očuvanju porodice. Organizovana je porodična šetnja za porodice sa djecom od centra grada do parka Mladen Stojanović, gdje su priređene promotivne radionice u organizaciji udruženja "New step."\nU parku "Mladen Stojanović" učesnike je dočekao bogat program. Bio je tu Trapavko sa svojim šalama te facepainting umjetnica koja je crtala najšarenije sličice na licu mališana. Najveće oduševljenje kod djece je izazvao koncert Anje Vukliš, učesnice "Pinkovih zvezdica", te Vanje Knežević, pobjednice takmičenja "Neki novi klinci".\nSvečano otvoren novi i obnovljeni dio UKC\n22.9.2018 otvoren je novi i rekonstruisani dio Univerzitetsko - kliničkog centra Republike Srpske. Sjeverno krilo otvoreno je danas u 11.00 časova, a otvorili su ga predsjednik Republike Srpske Milorad Dodik, premijer Željka Cvijanović, ministar zdravlja i socijalne zaštite Dragan Bogdanić i generalni direktor UKC-a Srpske Vlado Đajić.\n"Svi pod jedan krov" bio je cilj UKC RS, a ispunjen je tim što će na Paprikovac biti preseljene i hirurške klinike iz centra Banjaluke. Ovim radovima RS će, navode u UKC RS, od kraja septembra dobiti najbolji klinički centar u regionu.\nPredsjednik Republike Srpske Milorad Dodik je čestitao na ovom uspjehu. Dodik je istakao da se u medicinskom sektoru mora još dosta uraditi. „Moramo se usmjeriti na podizanje naših kapaciteta i da dajemo najbolju moguću uslugu“, rekao je Dodik.\nU novi objekat uloženo 84 miliona Evra\nObnova, izgradnja i opremanje najveće zdravstvene ustanove u RS, vrijednosti oko 84 miliona evra, završena je nakon 43 mjeseca radova, tokom kojih nije prekidan rad UKC.\nGeneralni direktor Univerzitetskog kliničkog centra Republike Srpske Vlado Đajić rekao je da je ovo jedan od najvažnijih zdravstvenih događaja u Srpskoj. "Danas otvaramo bolnicu, koji je centar svih stanovnika, od Trebinja do Novog Grada", istakao je Đajić. Istakao je da ima još dosta posla, opremanje kardio hirurgije, rekonstrukcija Giinekologije, Pedijatrije. On je najavio da će na istoj lokaciji na Paprikovcu biti izgrađeni Srednja medicinska škola i Medicinski fakultet. „Iza zidova leži više od hiljadu pacijenata od kojih je više od stotinu teško oboljelih za čije živote se ljekari bore“, rekao je Đajić.\nViše detalja o samom UKC-u pogledajte na zvaničnom sajtu UKC-a.\nLavrov posjetio Banjaluku i posjetio temelje hrama rusko srpskog prijateljstva\noBanjaluka je 21.9.2018 uz najveće počasti dočekala ministra spoljnih poslova Rusije Sergeja Lavrova, koji je sa predsjednikom Srpske Miloradom Dodikom posjetio mjesto gdje se gradi hram rusko–srpskog prijateljstva u čast ruske porodice Romanov.\nTakođe, delegacije Ruske Federacije i Republike Srpske su održale sastanke u Administrativnom centru Vlade RS, nakon čega je Lavrovu dodijeljeno najviše odlikovanje Republike.\nTemelje srpsko-ruskog hrama i duhovno-kulturnog centra su u ponedjeljak, 17. septembra, osveštali Njegovo preosveštenstvo episkop banjalučki Jefrem, vikar moskovskog patrijarha arhiepiskop jegorevski Matej, vladika sremski Vasilije i umirovljeni vladika zvorničko-tuzlanski Vasilije..\nPromovisana zbirke poezije „Zažmiri“ Uglješe Kesića\nU Vijećnici Banskog Dvora 18.9.2018. u 19.00 časova prezentovana je zbirke poezije „Zažmiri“ U promociji su učestvovali Tihomir Levajac – urednik zbirke poezije, Neda Gavrić – moderator promocije i Uglješa Kesić – autor\nObilježena „Evropska sedmica mobilnosti" u Banjaluci\nGrad Banjaluka obilježava „Evropsku sedmicu mobilnosti“, pridružujući se evropskim gradovima koji na ovaj način ukazuju na značaj zdrave životne sredine i održivog razvoja.\nCentralni događaj je formiranje saobraćajnog poligona na Trgu Krajine na kojem predstavnici Agencije za bezbjednost saobraćaja i Auto-moto saveza provela cjelodnevnu obuku najmlađih učesnika u saobraćaju, uz takmičenje i prigodne nagrade.\nOsveštani temelji Rusko-srpskog centra i pravoslavnog hrama u Banjaluci\nU naselju Aleja centar 17.9.2918. osveštan je temelj srpsko-ruskog hrama i duhovno-kulturnog centra koji se gradi u čast ruske carske porodice Romanov. Osveštenju je predhodila Sveta arhijerejska liturgija, nakon čega je svečana litija od ove crkve prošla do temelja novog centra.7.\nTemelji su izgrađeni na zemljištu koju su crkvi darovali Borko Đurić, Milenko Čičić i Miroslav Vujatović i Brane Janković, koji su ujedno i kumovi hrama.\nNa površini od 6.500 kvadratnih metara, pored hrama će se graditi i srpsko-ruski kulturni centar u kome će se izučavati ruski jezik, pismenost i kultura, dešavaće se kulturni i duhovni događaji. Hram će biti kopija hrama posvećenog čudima Svetog Arhangela Mihaila, koji se nekada nalazio u Kremlju. Kompletnu projektnu dokumentaciju uradio je Državni Moskovski arhitektonski institut.\nOdredeno 270 lokacija biračkih mjesta\nGradska izborna komisija Banjaluka (GIK BL)saopštila je da se na izvodu iz Centralnog biračkog spiska za osnovnu izbornu jedinicu Banjaluka nalazi se ukupno 191.175 birača, raspoređenih na 270 biračkih mjesta.\nGIK BL je odredila 270 lokacija biračkih mjesta, od čega je 267 lokacija za glasanje redovnih birača, jedno biračko mjesto za glasanje nepotvrđenim /kovertiranim/ glasačkim listićem, jedno mjesto za glasanje u odsustvu za opštinu prebivališta iz 1991. godine i jedno mjesto za opciju glasanja “lično”. Iz GIK-a navode da je u odnosu na lokalne izbore 2016. godine promijenjeno 12 lokacija biračkih mjesta.\nIzborna šutnja, vijesti i aktuelnosti pred izbore\nMojTim maksimalno izbjegava bilo kakvu politizaciju, pa u skadu s tim i vrši izbor i daje komentare aktuelnih novosti. U predizborno vrijeme svaka vijest ima drukčiju političku težinu.\nSvim čitaocima našeg portala preporučujemo da sem vijesti sami analiziraju njezinu relevantnost.\nIstraživačko novinarstvo je zahtjevan posao koji mojTim objektivno ne može (ili ne može u potpunosti) da obavi.\nZato sami procjenite da li pojedini događaji imaju za uzrok izbore.\nKako da to procjenite? Tehnike su različite, a svele bi se na analizu sličnih događaja u neizbornoj godini.\nOdložen posjet Lavrova Banjaluci\nMinistar spoljnih poslova Rusije Sergej Lavrov doći će u Banjaluku 21. 9. umjesto kako je prvobitno najavljeno 17. septembra, odloživši posjet za pet dana.\nPredsednik Republike Srpske Milorad Dodik izjavio je da šef ruske diplomatije nije otkazao, već samo pomjerio posetu. Dodaje da je posjeta pomjerena, najverovatnije, zbog važnosti poslova i obaveza ruskog ministra.\nNezvanično posjeta Lavrova BiH biće jednodnevna, pa će on 21. septembra posjetiti i Sarajevo i Banjaluku. Ruski šef diplomatije trebalo je da dođe u Sarajevo u nedelju 16.9, a potom sutradan i u Banjaluku na ceremoniju povodom osveštanja temelja Rusko-srpskog centra i pravoslavnog hrama.\nU dokumentu Stejt Departmenta koji prenosi “Glas Srpske” tvrdi se da se zaposlenici Kancelarije Ambasade SAD u Banjaluci ne osjećaju bezbjedno i traže preseljenje iz objekta u ulici Jovana Dučića u neposrednoj blizini banjalučke hirurgije, u kojem se nalaze više od dvije decenije.\nMeđutim, iz Kancelarije za odnose sa javnošću Ambasade SAD u BiH negiraju da je u planu preseljenje. “Vlada SAD redovno obavlja inspekciju svih svojih objekata da bi bilo osigurano da oni zadovoljavaju sve bezbjednosne i građevinske standarde. Ambasada u ovom trenutku nema planova za preseljenje kancelarije u Banjaluci”, navode iz Ambasade BiH.\nPosljedni incident pred američkom kancelarijom u Banjaluci desio u martu 2008. godine, kada su studenti organizovali demonstracije nakon što je Kosovo proglasilo nezavisnost.\nTenis: Srpska Open\nZavršen je tradicionalni teniski turnir na terenima parka Mladen Stojanović.\nOrganizatori tvrde uspješno. O rezultatima i učesnicima se možete informisati na zvaničnom sajtu.\nNeki kažu da je turnir pratilo nekoliko desetina, a neki nekoliko stotina gledalaca. Ukupno.\nTo dovoljno govori o opravdanosti turnira.\nTenis je nesporno lijep sport. Tenis je nesporno skup sport. Banjaluci treba ovakav turnir ukoliko organzator može da obezbjedi sredstva od sponzora. Tenisom se rekreativno bave uspješni poslovni ljudi u cilju relaksacije i opuštanja. Neki bi rekli i da pokažu skupe rekete i bredirane teniske i majice. Ako oni žele ovaj turnir: pozdravljamo. Svaka marka iz budžeta je upitna.\nPostavićemo tri pitanja. Umjesto analize nudimo primjere i čitaocima ostavljamo na volju da prihvate odgovor koji podržava tezu Ducija Simonovića: Vrhunski profesionalni sport je opijum za narod. Pažnja: vrhuunski i profesionalni.\nKakav je uticaj vrhunskog sporta i sportaša na ugled zemlje koju predstavljaju?\nMali i na nivou statističke greške.\nPrimjer1: Koliko je ljudi prebjeglo iz Savezne Republike Njemačke u DDR? A za one koji se ne sjećaju DDR je sportski bila daleko uspješnija.\nPrimjer2: Koliko ljudi vjeruje da je Jamajika uspješnija i sretnija zemlja od Švajcarske?\nPrimjer3: Pitanje: Da li biste svoje dijete poslali na školovanje u Etiopiji ili Keniju?\nKakav je uticaj institucija na razvoj vrhunskih sportaša?\nPrimjer1: Koliko je Srbija pomogla razvoj Novaka Đokovića?\nPrimjer2: Koliko je Jamajika pomogla razvoj Huseina Bolta?\nPrimjer3: Koliko je Banjaluka, gdje je rođen; ili Hrvatska, za koju je postigao sve uspjehe, pomogla razvoj Ivana Dodika?\nPrimjer4: Koliko je Argentina pomogla razvoj Lajonela Mesija?\nKakav je uticaj vrhunskog sporta na zdravlje mladih?\nVrhunski sportaši su sigurno idoli mladih. Ali rijetko kad zbog truda i napora, koji su uložili u to da bi postigli rezultate koje su postigli. Idoli su ne zato što treniraju svakodnevno, već zbog novca koji zarađuju.\nSami sportaši nerijetko žrtvuju zdravlje zbog rezultata i novca koji im ti rezultati donose.\nPrimjeri su mnogobrojne doping i anti doping afere koje ovdje nećemo ni nabrajati.\nJavna je tajna da je prosječan životni vijek profesionalnih sportaša gotovo u pravilu kraći od prosječnog života ljudi koji nisu imali vrhunske sportske rezultate. Vrhunski trening raubuje tjelesne mogućnosti i iscrpljuje organizama.\nDa li treba da se bavimo sportom?\nAko se sportom počnete baviti još kao djeca sport će pomoći u sticanju radnih navika, discipline i odgovornosti.\nBavljenje sportom podrazumijeva udisanje svježeg zraka, aktiviranje mišića, ali i stvaranje novih prijateljstva.\nDjeci sport poboljšava zdrav rast kostiju, mišića, ligamenata i tetiva i doprinosi da se poboljša koordinacija i ravnoteža.\nRekreativno bavljenje sportom donosi koristi tokom cijelog života.\nSport je važan izvor energije i pozitivnog stava.\nLjudi koji se bave sportom smanjuju rizik od mnogih bolesti, uključujući bolesti srca i osteoporoze.\nRedovno vježbanje smanjuje rizik od emocionalnih poremećaja, kao što su anksioznost i depresija.\n... i još hiljadu razloga.\nPomozite razvoj amaterskog sporta!\nForum o strateškom dijalogu o saradnji Sankt Peterburga i RS\n14.9.2018. u Banskom dvoru intorniranjem himni Republike Srpske i Ruske Federacije, otvoren je forum strateškog dijaloga na temu Sankt Petereburg - Republika Srpska. Forum je trajao dva dana i u njemu su uzeli učešće predstavnici političkog, privrednog i javnog života Republike Srpske i gubernator Sankt Peterburga Georgij Poltavčenko.\nEkonomska, privredna, turistička i druga saradnja sve više raste. Rusko-srpsko prijateljstvo nastaviće se i kroz tehnološku i humanitarnu pomoć, poručuje je gubernator Sankt Peterburga. Poltavčenko je rekao da su određene prostorije u Sankt Peterburgu za trgovinsko predstavništvo Republike Srpske i izrazio nadu da će uskoro biti otvoreno, saopšteno je na sajtu gradske administracije Sankt Peterburga. "Naši susreti na forumu već su postali tradicionalni. Odnosi između Sankt Peterburga i Republike Srpske sada imaju dobru dinamiku, a važno je što prijateljstvo počinje da se pretvara u konkretna djela", istakao je Poltavčenko.\nIzmeđu ostalog Poltavčenko je uručio predsjedniku Republike Srpske Miloradu Dodiku 3D model centra Banjaluke.\nOvo je tek početak svega onog što tek dolazi, poručili su predsjednik RS Milorad Dodik i gubernator Sankt Peterburga. Sljedeći korak je dolazak vrhunskih stručnjaka iz Sankt Peterburga na otvaranje sjevernog krila Univerzitetsko kliničkog centra u Banjaluci. Poltavčenko je napomenuo da je za Srpsku i Sankt Peterburg značajna saradnja iz humanitarne sfere, te najavio prisustvo vrhunskih stručnjaka iz Sankt Peterburga na otvaranju Sjevernog krila Univerzitetskog kliničkog centra u Banjaluci. "Tu su i pitanja vezana za saobraćaj i sistem takozvanog bezbjednog grada, kao i obezbjeđivanje sigurnosti građana u objektima povećanog rizika i mnogih drugih stvari. U ovim smjerovima se Sankt Peterburg aktivno razvija i možemo ponuditi odgovarajući sofver i hardver Banjaluci", rekao je Poltavčenko\nForumu su prisustvovali predsjednik Narodne skupštine Nedeljko Čubrilović i premijerka Željka Cvijanović. U svom obraćanju na Forumu gradonačelnik Banjaluke Igor Radojičić istakao je da je posjeta ruske delegacije dokaz dobre saradnje Banjaluke i Peterburga, te Republike Srpske i Ruske Federacije. "Kao gradonačelnik Banjaluke želim posebno istaći da smo, naročito u ovoj godini, imali veliku frenkvenciju susreta i kvalitet izuzetno visokog nivoa", rekao je Radojičić, podsjetivši da je Banjaluka ugostila predsjednika Parlamenta Sankt Peterburga Vječeslava Makarova i predsjednika Savjeta Federacije ruskog parlamenta Valentinu Matvijenko.\nOvaj forum je svojevrstan uvod u posjet ministra Lavrova Banjaluci, vidi.\nPotpisan ugovor vrijeda 500 milona?\n15.9.2018. u sklopu foruma najavljeno je potpisivanje sporazuma o završetku izgradnje kaskadnih srednjih hidroelektrana na Vrbasu, u čemu će učestvovati kompanija "Rakurs inženjering" iz Sankt Peterburga, koja, kako je naveo, ima jako dobro iskustvo i preporuke upravo u ovoj sferi.\nŠta je ustvari potpisano i šta može biti realizovno?\nVećina medija prenijela je da je potpisan ugovor. Detalji su ostali nedorečeni, a čini se da ako je potpisan takav ugovor i on zaslužuje bar 3D model.\nSporazum o saradnji za izgradnju kaskada srednjih hidroelektrana na rijeci Vrbas potpisali su ministar industrije, energetike i rudarstva Srpske Petar Đokić i generalni direktor kompanije “Rakurs-inženjering” iz Sankt Peterburga Leonid Černigov. Riječ je o izgradnju četiri kaskadne hidroelektrane, koje su, tvrde iz ovog ministarstva energetike, važne za razvoj energetskog sektora Srpske. Ukupna vrijednost projekta se procjenjuje na 500 miliona evra.\n“Radi se o hidroelektranama Trn, Laktaši, Kosjerovo i Razboj. Svaka od elektrana bi trebala da ima instalisanu snagu od 21,4 megavata. Obzirom da se radi o kaskadnim elektranama, tako se od jedne do druge mijenja i režim vode i potreba uređenja obale i svi drugi radovi", rekao je Đokić.\nNadamo se da gradnja ovih hidroelektrana neće ugroziti životnu sredinu, bogatstvo i ljepotu Vrbasa.\nKupus razbojnik ponovo napada i ponovo uhvaćen i osuđen\nDragan Radaković (44) iz Banjaluke, poznatiji kao Kupus razbojnik, osuđen je na šest i po godina robije zbog pljačke trgovine "Moj market" u banjalučkoj Ulici Sime Matavulja, te napada na policajca, na kojeg je, prema presudi, bacio dva noža. Krivim je proglašen po optužnici koja ga tereti da je 24. juna oko 21.35 utrčao u "Moj market 1", sa fantomkom na glavi, te prišao kasi držeći u ruci nož, otključao kasu i iz nje ukrao 17 novčanica po 20 KM (ukupno 340 KM)", piše u optužnici Okružnog javnog tužilaštva Banjaluka. Bjekstvo jednog od najtrapavijih banjalučkih pljačkaša trajalo je jedva 10 minuta, kad su ga primjetili policajci. Prije hapšenja Radaković je izvadio kuhinjski nož i bacio prema policajcu B.P., koji je uspio da se izmakne i izbjegne udarac", piše u optužnici.\nŠest i po godina za dvije pljačke i pokušaj ubistva policajca govori koliko su opasne bile pljačke i kolika je bila opasnost.\nJoš jedan čudan lik iz galerije banjalučke crne hronike\nRadaković, se ranije "proslavio" zbog pokušaja pljačke prodavnice "Daca i Ana" u Obilićevu, odakle ga je vlasnik u maju prošle godine otjerao gađajući ga kupusom u glavu. Radaković je tako stekao je već legendarni nadimak i ostao praznih šaka.\nSem tog pokušaja pljačke izveo je i niz pljački trgovina "Vesna", "Super Kort" i "Kod Brke", pljačkajući nekoliko stotina maraka. O kakvim pljačkama je riječ može se zaključiti iz ukupne kazne od četiri godine za četiri pljačke i dva pokušaja pljačke. Svaki put upadao je maskiran, koristeći za to crnu kapu s prorezom, takozvanu fantomka i bio naoružan nožem.\nEvropski balkanski kongres o slušnim implantatima\nU Banjaluci se održava Evropski balkanski kongres o slušnim implantatima i upotrebi slušnih aparata visoke tehnologije. Kongres se bavi teškim oštećenjima sluha spoj je medicine i visoke tehnologije.\nAko ste iz zainteresovani možete pogledati kompletan program 16th European Balkan Congress.\nMeđu 120 učesnika iz 14 zemalja, je više od 30 specijalista otorinolarinologije iz Srpske. Kod nas je do sada urađeno 60 kohlearnih implantata kod djece i odraslih.\nTreći međunarodni književni susreti “Banjaluka 2018”, u\nU sklopu Sajma knjiga u Banjaluci će se održati Književni susreti “Banjaluka 2018”. Na otvaranju Književnih susreta učestvovati Ana Martinčik iz Bjelorusije, Ana Čahorovska iz Poljske, Anđelko Anušić iz Srbije, Antoan Simon iz Francuske, Dimitris Kosmopoulos iz Grčke, te drugi pisci iz Bugarske, Makedonije, Obale Slonovače, Slovenije, Slovačke i drugih zemalja.\nKnjiževne susrete je otvorio predsjednik Narodne skupštine Republike Srpske Nedeljko Čubrilović.\nPredsjednik žirija za dodjelu međunarodne nagrade Književnih susreta Ranko Pavlović rekao je da je žiri ovu nagradu dodijelio piscu DŽonu Tejloru čije su pjesme i priče objavljene na engleskom i francuskom jeziku i prevođene na italijanski, holandski, njemački, grči, poljski, ukrajinski, kineski i na slovenske jezike. "Tejlor njeguje kratku formu u kojoj iskazuje duboke osjećaje, te čitaoce nagrađuje svojevrsnim lirskim slikama u čijoj dubini se kriju dobro prikrivene refleksije", rekao je Pavlović. Svu raskoš talenta ovog pisca potvrđuje i knjiga “Okna”, objavljena prije dvije godine u Francuskoj, a u prevodu Kolje Mićevića i Sanje Zekanović na srpski jezik pojavila se pred ove susrete u izdanju Udruženja književnika Republike Srpske, stoji u obrazloženju žirija.\nUručenje nagrade će biti u petak u 12 časova, na Sajmu knjige - rekao je Pavlović.\nSvi učesnici susreta biće zastupljeni u knjizi “Poetika” svojim pjesmama na jeziku na kojem pišu i prevedeni ili na srpski ili na engleski jezik.\nSusreti će biti zatvoreni u nedjelju, 16. septembra, u restoranu “Stara Ada” gdje će pjesnici govoriti stihove o vodi, a potom će simbolično te stihove, napisane na papiru i zatvorene u boci, pustiti niz Vrbas. To će biti simbolična poruka mira. Bocu će u Vrbas porinuti ovogodišnji dobitnik književne nagrade Džon Tejlor.\nU UKC-u otvorena čitaonica za studente Medicinskog fakulteta\nU okviru rekonstrukcije UKC RS izgrađena je i 11.9.2018. svečano predstavljena i otvorena čitaonica za studente Medicinskog fakulteta. Studenti Medicinskog fakulteta su se u neformalnom druženju i koktelu koji je priredio Vlado Đajić, generalni direktor UKC RS upoznali sa novim prostorom za učenje.\nTom prilikom je generalni direktor UKC RS izjavio da će studentima, pored čitaonice, koju će svakodnevno moći koristiti od 1. oktobra, na raspolaganju biti i dva velika amfiteatra za predavanja. "Osim liječenja pacijenata, UKC RS ima i edukativnu funkciju. Kada sam primijetio da studenti između predavanja, vježbi i ispita uče po hodnicima i stepeništima, odlučio sam da je vrijeme da im napravimo adekvatnu čitaonicu, gdje će moći učiti u normalnim uslovima", rekao je Đajić. Dodao je da je čitaonica neophodna studentima, naručito ako se nalazi u UKC RS, koji je najveća nastavna baza Medicinskog fakulteta, gdje se i većina vježbi odvija.\nAleksandar Košpić, predsjednik Saveza studenata Medicinskog fakulteta, rekao je da je čitaonica neophodna studentima da bi što uspješnije i brže završili studije, te da studenti neće iznevjeriti ukazano povjerenje. "Studenti medicine dobili su univerzitetsku čitaonicu, u kojoj će, između vježbi i predavanja te prije ispita, moći da uče".\nGimnaziju i grad na Vrbasu predstavljali su i Nikola Župljanin, Jovan Stoiljković, Leon Kosić, Filip Beštić i Milica Milašinović.\nVita Malešević, direktorica Gimnazije Banjaluka, kaže da je jako ponosna na rezultate svojih učenika, koje treba pohvaliti, ali i ohrabriti da nastave nizati uspjehe. “Kao dugogodišnji profesor banjalučke Gimnazije navikla sam na odlične rezultate naših učenika, ali uvijek iznova budem zadivljena i ponosna na njih”, rekla je Maleševićeva.\nPlantaža indijske konoplje na Manjači\nSlužbenici Policijske uprave Banjaluka uhapsili su u akciji "Hed" tri lica iz Banjaluke čiji su inicijali N.P. /55/, M.P. /30/ i V.P. /33/ zbog sumnje da su počinila krivično djelo neovlaštena proizvodnja i promet droge.\nU šumi, u zabačenom dijelu Manjače, u okolini Stričića, policija je pronašla plantažu indijske konoplje. Dok su tu drogu zalivali, Policija je uhapsila Banjalučanina Nedjeljka Pajića (55) i njegove sinove Mladena (30) i Vladana (33). Nakon što su sve trojica uhapšeni, uslijedio je brojanje stabljika pronađenih u šumi, ali i pretres kuća u Banjaluci i Stričićima, te auta u njihovom vlasništvu.\nKao zanimljivost, zaplijenjeni su i plastični kanisteri kojim je u vodom siromašnoj Manjači droga zalivana, ali i druga oprema za uzgoj marihuane.\nNezavisne Novine o ovome pišu na nešto zanimljiviji način:\nMože za gaće, a može i za ...\nCijela Manjača bruji o hapšenju oca i sinova. U Stričićima je to jedina tema. Ranko Ćopić je u vrijeme hapšenja išao ka svojoj kući. Sve je vidio ali nije, kaže mogao ni da pretpostavi o čemu se radi. "Vidio sam deset auta i dva policijska auta, i vidio sam kako je na jednom bilo na glavi ćebe i ruke na glavi. U šoku bili svi, ogorčeni, dolaze sa sviju strana, ko zna još tu ima", istakao je Ćopić.\nDroge, bar u posljednjih 80 godina, nije bilo, priča čiča Dmitar. Čuo je i on za porodični biznis u svom selu pa se čudom čudi. Priznaje da je po šumama bilo konoplje, ali za druge svrhe. "Po tim šumicama sadila se isto konoplja, ali to su se plele košulje, da izvineš gaće, za te svrhe se sijala", istakao je Dmitar Regodić.\nKolegij Narodne skupštine odbio da na dnevni red uvrsti nove informacije povodom slučaja Davida Dragičevića\nKolegijum Narodne skupštine Repubike Srpske ba sjednici održanoj 10.9.2018. nije utvrdio konačni Prijedlog dnevnog reda za zakazivanje 30. posebne sjednice, koji je predložilo 28 narodnih poslanika.\nZa predloženi dnevni red glasali su predstavnici klubova poslanika SDS-SRS RS i PDP, protiv su bili predstavnici klubova poslanika SNSD i SP, dok su predstavnici klubova DNS-a i SDS-K bili suzdržani. Sjednici Kolegijuma nisu prisustovali predstavnici klubova poslanika NDP i Domovine.\nZanimljivost: Došao na Srpska Open i skočio sa Gradskog mosta\nČileanski teniser Hans Podlipnik Kastiljo ove godine je jedan od učesnika ATP čelendžera Srpska open inače učesnik turnira na Wimbldonu i 83 na ATP listi, pauzu između nastupa u Banjaluci je iskoristio i da zadovolji svoju drugu strast, a to su skokovi sa velikih visina u vodu.\nLogičan izbor bio mu je Gradski most. Čileanac nije "naslijepo" skočio u Vrbas, već je savjete potražio od pobjednika Karnevala na Vrbasu i ovogodišnje najbolje banjalučke laste Ðorđa Gajića. Očevici tvrde da je skok bio više nego uspješan.\nNastavljaju se događanja i okupljanja građana povodom tragične smrti Davida Dragićevća\nSmrt Davida Dragičevića (21), kojeg su 24.3.2018. pronašlii mrtvog na ušću rječice Crkvene u Vrbas, slučaj je koji je doveo do najmasovnijih i najdugotrajnijijih protesta u Republici Srpskoj i Banjaluci. Ovaj tragičan slučaj je istodobno poslužio kao sredstvo obračuna opzicije i vlasti. Već mjesecima traju kontraverze oko ovog slučaja.\nPonovna sjednica Narodne Skupštine povodom slučaja Davida Dragičevića?\nPredsjednik Narodne skupštine Republike Srpske Nedeljko Čubrilović zakazao je sjednicu Kolegijuma Narodne skupštine za utvrđivanje dnevnog reda i termina održavanje 30. posebne sjednice, za ponedjeljak, 10. septembra 2018. godine, sa početkom u 13.00 časova. Sjednicu je, u skladu sa članom 171. stav 1. Poslovnika Narodne skupštine, potpisima zatražilo 28 narodnih poslanika koji su predložili jednu tačku dnevnog reda: “Razmatranje neustavnih i nezakonitih radnji pojedinih predstavnika institucija Republike Srpske u slučaju ubistva Davida Dragičevića”.\nOptužnica protiv dva policajca za slučaj "Dragičević"\nOkružno javno tužilaštvo Banjaluka podiglo je optužnicu protiv dva zaposlena policijska službenika u MUP-u Republike Srpske, PU Banja Luka, zbog krivičnog djela "Sprečavanje dokazivanja" u slučaju smrti Davida Dragičevića. "Optužnica je proslijeđena na potvrđivanje sudiji za prethodno saslušanje Osnovnog suda u Banja Luci", navodi se u saopćenju koje 7.9.2018. potpisuje glavni okružni javni tužilac Želimir Lepir.\nPojedini mediji su ranije objavili da slika prije obdukcije potvrđuje da se na tijelu Dragičevića nalazio navedeni komad odjeće, kada je on pronađeno u rječici Crkvena, 24. marta. Komad odjeće je nestao, nakon što je tijelo stradalog bilo pod nadzorom policije.\nMeđunarodni pravni tim za slučaj "Dragičević"\nDavidov otac Davor Dragičević predstavio je 28.8.2018 međunarodni advokatski tim koji će uz njegovu punomoć, zastupati njega i nastavi raditi na slučaju ubistva njegovog sina. Tim čine Duško Tomić i Ifet Feraget iz BiH, Zora Nikodinović Dobričanin iz Srbije i Anto Nobilo iz Hrvatske. Članovi tima su kazali su kako su dobili obećanja Okružnog javnog tužilaštva Banja Luka, MUP-a RS i predsjednika RS Milorada Dodika da neće imati problema i da će im svi dokumenti iz ovog predmeta biti na raspolaganju. U tužilaštvu su kazali kako je istraga u toku, ali da je uzrok smrti još uvijek nepoznat. Na Trgu je, 28.8.2018 bilo je nešto više građana koji su se okupili 155 put i večeras gromoglasnim aplauzom ispratili predstavljanje Nobila i Tomića.\nDuško Tomić: Ide se ka istini u predmetu.\n“Od ministra unutrašnjih poslova Dragana Lukača i direktora Policije RS Darka Ćuluma dobili smo informaciju da je FBI boravio kod njih i da je određeni dio materijalnih dokaza odnio na provjeru. Sad treba da vidimo da li ih je pozvalo Ministarstvo bezbjednosti i na koji način su se umiješali. Nama je stalo da se utvrdi istina. Mi njih sve pozivamo, i FBI i njemačku službu i sve da nam pomognu da riješimo ovaj slučaj. Jer, ako slučaj ne riješimo, on može postati gorući problem. Onda trg može da preraste u nešto gore. Cilj je da se na trgu saopšti istina. Treba da se uzdržimo od teških riječi, da ne vrijeđamo jedni druge i da se izvinimo jedni drugima. Predsjednik RS Milorad Dodik nas pozvao i dao svoju podršku, ali mi smo rekli da nećemo otići kod njega dok se ne izvini Davoru Dragičeviću što mu je rekao da ima još dvoje djece i da mu nije ugašena slavska svijeća. Ako je cilj istina, onda nema teških riječi. Uvjeren sam da se i ovim gestom da će biti optuženi prikrivači materijalnih dokaza, ma ko to bio, ide ka istini. Jer, ako je policija saopštila da je David bio u kući na Laušu, a nije našla tragove, ta policija je načinila grubu povredu dužnosti. Nedopustivo je da neko kaže da je, eto, bacio Davidov donji veš, pogotovo kad se zna da jedan končić ili dlačica mogu biti ključni dokazi. Ako je David imao donji veš, a prikazalo se da ga nema, jer su mu obukli pantalone bez donjeg veša, to je grubi i tendenciozni pokušaj prikrivanja istine koji moramo razjasniti. Ako bude spremnosti da se one koji su to radili procesuira, onda nema dileme da su s nama da nađemo istinu. Ako se to prikrije, naša sumnja raste.”\nZbog završnih radova na izgradnji kružnog toka kod hotela Krajina u Aleji Svetog Save, od danas do srijede 12. septembra, u potpunosti je obustavljen saobraćaj na gradilištu, najavljeno je iz Gradske uprave.\nUKC RS Izvršena prva operacija pluća bez otvaranja grudnog koša\nU Službi Univerzitetskog kliničkog centra RS za torakalnu hirurgiju je u srijedu 5.9.2018. prvi put je izvršena video-asistirana lobektomija pluća zbog karcinoma, koja podrazumijeva odstranjenje oboljelog dijela plućnog krila samo jednim rezom od četiri centimetra uz pomoć optičkih instrumenata.\nUkupno su izvršene četiri operacije, bez akcidenata i komplikacija, a sama hospitalizacija pacijenata trajala je jedan dan. Nakon ovog operativnog zahvata pacijenti već idući dan budu otpušteni na kućno liječenje, saopšteno je iz UKC-a.\nSama operacija izvedena je uz pomoć Miloša Koledina, gostujućeg profesora iz Instituta za plućne bolesti Vojvodine u Sremskoj Kamenici, koji radi na edukovanju kadra na UKC RS.\nNačelnik Službe za torakalnu hirurgiju Marko Kantar naglasio je da je operisani pacijent bio potpuno pokretan već na dan operativnog zahvata, dok kod otvaranja grudnog koša klasičnim rezovima pacijenti moraju biti u bolnici minimalno 10 dana. Kantar je pojasnio da se ovaj zahvat najčešće primjenjuje kod bolesnika sa mijastenijom gravis - neurološkog oboljenja. Dodao je da su pripreme trajale dugo, ali da su uspjeli obezbijediti svu logistiku sa neurološke, anesteziološke strane, kao i tehničke detalje oko instrumentarija, te da su na operaciji radila dva hirurga, instrumentarka, pomoćna instrumentarka, anesteziolog i anestetičar.\nVlado Đajić, generalni direktor UKC RS, izjavio je da se Uniportal VATS (videoasistirane) anatomske operacije izvode u svega nekoliko vrhunskih hirurških kuća u svijetu i predstavljaju vrhunski domet grudne hirurgije.\nKrajem prošle godine (23.12.107) Klinika za plućne bolesti preseljena iz centra grada na Paprikovac, čime su bitno poboljšani uslovi za rad liječnika i uslovi rehabilitacije pacijenata. Ovo je bila prva klinika UKC-a koja je sa lokacije u centru grada preseljena na Paprikovac.\nJuče 3.9.2018 zvanično je počela nova školska 2018/2019. godina u osnovnim i srednjim školama.\nSvim učenicima, učiteljima, nastavnicima i profesorima želimo sretan početak nastave.\nU 29 banjalučkih osnovnih škola u prvi razred u školsku 2018/2019. godinu ukupno je upisano 1.928 učenika, što je za 15 učenika više nego prethodne školske godine. saopšteno je iz gradskog Odjeljenja za obrazovanje, zdravstvo, omladinu i sport. Najviše prvačića, njih 220 upisano je u Osnovnu školu "Branko Radičević" u naselju Starčevica.\nMinistarstvo unutrašnjih poslova Republike Srpske apelovalo povodom početka školske godine, da vozači prilagode brzinu, naročito u blizini škola i na putevima gdje se u većem broju kreću učenici. "Policijski službenici će u okviru akcije `Zaštitimo djecu u saobraćaju` pojačano kontrolisati saobraćaj u blizini škola i na putnim pravcima na kojima se u većem broju kreću djeca", saopšteno je iz MUP-a.\nGrad Banjaluka raspisao konkurs za dodjelu učeničkih stipendija\nGrad Banjaluka raspisao je konkurs za tri vrste stipendija za učenike srednjih škola, i to prema socijalnom statusu, za uspjeh u školi i za deficitarna zanimanja, koji je otvoren do 3. oktobra.\nPlanirano je da u narednoj školskoj/akademskoj godini iz gradskog budžeta bude izdvojeno 1,6 miliona KM za učeničke i studentske stipendije.\nGimnazijalci učestvuju na Olimpijadi metropola\nBanjalučki gimnazijalci i ove godine će učestvovati na Međunarodnoj olimpijadi metropola. Ovo takmičenje je se obavlja kao takmičenje učenika iz 200 svjetskih metropola iz 26 zemalja.\nOlimpijada metropola je timsko natjecanje u četiri discipline: matematika, fizika, hemija i informatika. Svaki tim je sastavljen od osam učenika, po dva iz svake discipline. Cilj Olimpijade je kroz natjecanje povezati mlade ljude iz cijelog svijeta pružajući im mogućnost za razmjenu iskustava i stvaranja novih prijateljstva. Olimpijada je počela juče 3.9. u Moskvi, a podršku banjalučkim srednjoškolcima dao je i gradonačelnik Banjaluke Igor Radojičić, koji je prethodnih dana boravio u zvaničnoj posjeti glavnom gradu Rusije, saopšteno je iz Gradske uprave.\nBanjalučki gimnazijalaci su na Olimpijadi metropola prošle godine ostvarili zapažen uspjeh - osvojili su četiri medalje, i to srebro i bronzu iz matematike, te bronzu iz informatike i fizike. I samo učešće i poziv na ovu Olimijadu je uspjeh i unaprijd čestitamo banjalučkim gimnazijalcima na prezentovanju našeg grada.\nObustava saobraćaja preko Manjače zbog bojevog gađanja\nNa putnom pravcu Kola-Stričići preko Manjače će u ponedeljak 3 i u utorak, 4. septembra, zbog bojevog gađanja biće obustavljen saobraćaj, saopšteno je iz Auto-moto saveza Republike Srpske.\nObustava saobraćaja 3.9 je planirana u periodu od 8.00 do 15.00 i od 17.00 časova do ponoći, a 4. septembra od 8.00 do 16.00 časova.\nIzmjene saobraćaja i dalje su aktuelne na magistralnom putu od Klašnica prema Prnjavoru zbog izgradnje dionice auto-puta Banjaluka – Prnjavor, kao i na ulazu u Banjaluku iz pravca Klašnica gdje je u toku uklanjanje naplatnih kućica.\nObnova i rekonstrukcija sportskih terena u parku Mladen Stojanović\nZapočela je obnova sportskih terena u parku Mladen Stojanović. Kako je planirano, tereni za mali fudbal, košarku i rukomet biće u potpunosti sanirani, uključujući izmjenu asfaltnog sloja, postavljanje novih ivičnjaka te zamjena kompletne sportske infrastrukture – koševa, golova i zaštitne ograde. U Savjetu Mjesne zajednice Rosulje, iz kojeg već duže vrijeme apeluju na obnovu ovog igrališta, nadaju se da će ovo igralište po završetku rekonstrukcije biti jedno od najposjećenijih u gradu, budući da park i sada privlači brojne rekreativce. – U naradnom periodu, ostaje nam da riješimo pitanje rasvjeta kako bi tereni mogli biti korišteni i u večernjih časovima, s tim da je otvorena mogućnost da ono služi i omladinskim pogonima sportskih klubova. Uvjereni smo da i ovo pitanje može biti riješeno nakon obnove terena – naglašavaju u Savjetu MZ Rosulje.\nRekonstrukcija sportskog igrališta u Parku Mladen Stojanović dio je akcije koju Grad Banja Luka sprovodi sa društveno odgovornim kompanijama koje su donirale sredstva za izgradnju i sanaciju dječijih igrališta, opremanje vrtića i rekonstrukciju sportskih igrališta.\nSportski tereni u Parku Mladen Stjanović se obnavljaju uz pomoć donacije kompanije „Mocart kladionice“ u vrijednosti od 52.000 KM.\nNovinar iz Banjaluke Vladimir Kovačević pretučen je u Banjaluci. Na svom Twiter nalogu pretučeni novinar je objavio da su ga ispred kuće u kojoj stanuje u Ulici Banović Strahinje presrele i pretukle dve osobe naoružane metalnim šipkama. Napad se dogodio 27.8 oko 21 čas uveče. Kovačević je izjavu dao i policiji, a nakon nemilog događaja je završio na hirurgiji gdje su mu sanirali povrede glave.\nIz Policijske uprave Banjaluka potvrđeno je je slučaj napada evidentiran i da će oni nastaviti s radom sve dok slučaj ne rasvijetle i identifikuju napadače. Marija Markanović, portparol PU Banjaluka, saopštila je da konstantno u saradnji i pod nazdorom Tužilaštva preduzimaju mjere i radnje u cilju rasvjetljavanja ovog krivičnog djela.\nNezzvanično se tvrdi da je danas Okružnom javnom tužilaštvu Banja Luka Policijska uprava Banja Luka dostavila je izvještaj protiv nepoznatog izvršioca, zbog pokušaja ubistva novinara BNTV Vladimira Kovačevića.\nIz Kluba novinara poručuju da će svakog dana pratiti tok istrage. Istovremeno novinarska udruženja pozivaju na akciju i solidarnost.\nUdruženje novinari pozvalo je medije da sutra na svojim stranicama i u emisijama objave baner sa natpisom “Stop nasilju nad novinarima u BiH!”, s ciljem da “vlastima, javnim zvaničnicima i institucijama pokažu da medijska i novinarska zajednica BiH neće tolerisati ni jedan oblik nasilja i ugrožavanja slobode medija i sigurnosti novinara”.\nNesreća na gradilištu Delta Sitija na Banjalučkom polju\n31.8.2018. 30.08.2018. godine oko 15:10 časova u Banjaluci, u Ul. Frane Supila, sa objekta u izgradnji prilikom izvođenja radova pao je radnik, koji je smrtno stradao. Uviđaj u toku", sapšteno je iz Policijske uprave Banjaluka. Tužilac banjalučkog Okružnog javnog tužilaštva Igor Cimeša naložio je obdukciju i zatražio da se preduzmu istražne mjere radi utvrđivanja okolnosti smrti. "Obdukcija će biti obavljena u Zavodu za sudsku medicinu Republike Srpske", rečeno je u Okružnom javnom tužilaštvu Banjaluka.\nPrema riječima očevidaca nesretni radnik je pao sa skele na beton u unutrašnjosti i to sa visine od oko desetak metara. Tragedija se dogodila u objektu Delta Sitija na Banjalučkom polju. Nezvanično se saznaje da je nastradali radnik radio u preduzeću koje je podizvođač radova, odnosno “Maxmari” iz Banjaluke. U trenutku tragedije postavljao je stakleni krov na objektu, te je pao sa visine od 10 metara. U ovom preduzeću su potvrdili da je njihov radnik poginuo ali nisu želeli detaljnije govoriti o tragediji.\nNavodno je poginuo Radenko Obradović iz Kneževa, inače poslovođa u “Maxmari” tokom postavljanja stakla na građevinu, s tim što nema zvanične potvrde ove informacije.\nU toku je uviđaj na mjestu tragedije kojem prisustvuje dežurni tužilac Okružnog javnog tužilaštva Banjaluka.\nCrna građevinska sezona u Banjaluci.\nPodsjećamo, prije pet dana jedan građevinac pao je i povrijedio se na gradilištu u centru Banjaluke, a dvojica radnika iz Čelinca poginuli su 3. avgusta na gradilištu u banjalučkom naselju Novi Borik.\nU skladu sa Izbornim zakonom BiH i Uputstvom o rokovima i redoslijedu izbornih aktivnosti za Opšte izbore u Bosni i Hercegovini koji će se održati u nedjelju 07. oktobra 2018. godine, 25.8.2018. u ponoć je zaključen Centralni birački spisak. Do 30.08.2018. godine Centralna izborna komisija BiH će objaviti broj birača po izbornim jedinicama.\nCentralna izborna komisija BiH obavještava javnost da će ovjerene kandidatske liste za Opšte izbore 2018. godine u subotu, 25.08.2018. godine biti objavljene u dnevnim novinama: „Glas Srpske“, „Večernji list“ , „Oslobođenje“ i „Dnevni avaz“ . Kandidatske liste će biti objavljene i u „Službenom glasniku BiH“, „Službenom glasniku Republike Srpske“, „Službenim novinama Federacije BiH“ i „Službenom glasniku Brčko Distrikta BiH“. Centralna izborna komisija BiH je ovjerene kandidatske liste objavila i na web stranici www.izbori.ba.\nGradska izborna komisija Banjaluka obavještava birače sa područja grada Banjaluka koji su, zbog starosti, bolesti ili invalidnosti vezani za svoje domove da, ako to žele, mogu svoje biračko pravo ostvariti glasanjem putem mobilnih timova na Dan izbora. Ovi birači treba da se, najkasnije do 12. septembra, jave Centru za birački spisak Banjaluka putem brojeva telefona: 051/244-531 i 051/244-532, kako bi bila provedena neophodna procedura za uvrštavanje na spiskove za glasanje putem mobilnih timova.\nUspješan rad turističkog autobusa za Banj brdo\n27.8.2018. "Banj bus" u prvih mjesec dana prevezao je više od 4.000 putnika na odredište - do spomenika palim borcima na Banj brdu. U Odjeljenju za saobraćaj i puteve ističu da je od uvođenja ovog busa usluga u potpunosti ispunilo očekivanja i naišlo na pozitivne reakcije građana.\n"Usluga posebno mnogo znači starijim osobama i licima s invaliditetom i porodicama sa malom djecom, koji žele da posjete ovo izletište, a do njega ne mogu doći pješke", rekli su u ovom odsjeku.\nRadno vrijeme panoramskog autobusa radnim danima od 15 do 20 časova, a subotom i nedjeljom se prevoz obavlja cijeli dan. Prevoz vrši "Aldemo turs", sa panoramskim autobusom koji je oslikan specijalno za ovu uslugu sa motivima grada, tvrđavom Kastel i spomenikom na Banj brdu. Cijena prevoza, koju grad subvencioniše, jeste jednu KM za vožnju u jednom smjeru, a za djecu do pet godina je besplatno.\nTrasa ide od Tvornice obuće 'Bema' do spomenika na Banj brdu i traje oko 15 minuta. Bus će do spomenika voziti do 30. septembra.\nUlica vladike Platona ponovo dvosmjerna\n25.8.2018. Saobraćaj u Ulici vladike Platona, kod zgrade Osnovnog suda, od subote 25.8 će se u cijeloj dužini odvijati u dva smjera, jer na snagu stupa izmijenjeni režim odvijanja saobraćaja.\nDosad je dio ulice bio dvosmjerni, a dio jednosmjerni, uz mogućnost parkiranja vozila na kolovozu.\n"Navedenom izmjenom režima poboljšaće se odvijanje saobraćaja u ovom dijelu grada, jer saobraćaj s parkirališta kod zgrade Alternativne televizije neće više biti isključivo preusmjeren na raskrsnicu kod Adiko banke, već i na novoizgrađenu kružnu raskrsnicu kod hrama Svete trojice, kao i dio saobraćaja iz smjera Gundulićeve ulice", rekli su u Odjeljenju za saobraćaj i puteve.\nProblemi sa komarcima\nStanovnici mnogih banjalučkih naselja ove godine imaju mnogo problema sa komarcima, kojih je poslije kišnih dana sve više. Komarcima dodatno pogoduje ovogodišnje nestabilno vrijeme, jer tada ne može biti obavljeno zaprašivanje.\nIz preduzeća “Eko-bel”, koje sprovodi akcije zaprašivanja ovih insekata, su rekli da se najezda komaraca očekuje narednih desetak dana, ali se nadaju da bi do kraja ove sedmice mogli da završe dezinsekciju. Direktor “Eko-bela” Vladimir Šušnjar je istakao da su ekipe “Eko-bela” u prošloj sedmici obišle grad i sve kritične lokalitete. - Sistematsku dezinsekciju komaraca počeli smo prije mjesec i po, s tim da smo prvo tretirali larve komaraca. Na svim mjestima gdje su se pojavile larve, posebno u prigradskim naseljima i lokacijama gdje su njihova stalna i povremena staništa, obavili smo larvicidni tretman - kazao je Šušnjar.\nVremenski uslovi diktiraju termin zaprašivanja, ali i istakao da u ovom preduzeću spremno dočekuju aktivnosti koje obavljaju dva do tri puta godišnje.\nU četvrtak 19. jula, u večernjem terminu od 20.15 do 23.00 časa i u petak 20. jula, u ranim jutarnjim časovima – od 4.30 do 7.00 časova, na teritoriji grada Banjaluke biće obavljena akcija suzbijanja odraslih formi komaraca sa zemlje – saopšteno je iz preduzeća „Eko-bel“ koje će sprovesti ovu akciju. Akcijom suzbijanja komaraca će biti obuhvaćeni sljedeći dijelovi grada: Centar, Kastel, Park Mladen Stojanović, šetalište od Zelenog mosta do Rebrovačkog mosta, studentski lampus, Nova varoš, Rosulje, Starčevica, Obilićevo, Borik, Kočićev vijenac, Srpske toplice, Lauš, Petrićevac, Paprikovac, Lazarevo, Kumsale, Derviši, Zalužani, Rakovačke bare, Šargovac, Ramići, Debeljaci, Zeleni vir, Vrbanja, Ada, Medeno polje, Dragočaj, Kuljani, Barlovci, Priječani, Delibašino selo, Mađir i Česma.\nNadležni upozoravaju pčelare da u navedenim danima preduzmu sve potrebne mjere za zaštitu pčela, a koje se sastoje u natkrivanju pčelinjih društava kartonom ili drugim sredstvima.\nU slučaju loših vremenskih prilika, građani će blagovremeno biti obaviješteni o novom terminu zaprašivanja.\nOperativni plan akcije možete pogledati ovdje.\n65 ljeto na Vrbasu\nTradicionalna manifestacija koja je više puta mijanjala ime i termin, po 65 put održaće se od 22.7. do 29.7. i uvijek je bila vrhunac ljetnje turističke ponude Banjaluke.\n65. Ljeto na Vrbasu ove godine donosi raznovrstan i zanimljiv sportski i zabavni program. Manifestacija počinje tradicionalnim skokovima sa Gradskog mosta koji su predviđeni za nedelju, 22.juli u 14 časova, gdje se očekuje nastup preko 20 skakača.\nU 21 čas, očekuje nas svečano otvaranje događaja i “Ples pod zvijezdama”, ovogodišnji novitet manifestacije, kojem su se pridružili i plesni kubovi Gemma i Tango Natural, koji će svojim vatrenim ritmovima salse, bachate i argentinskog tanga na plaži kod dvorane Obilićevo pokušati da osvježe grad novim ritmovima.\nTuristička organizacija grada građanima preporučuje i poseban način oblačenja. Dres kod je crno-bijela kombinacija kako bismo i mi zasijali kao zvijezde na nebu. U plesnoj čaroliji pod zvijezdama moći će da učestvuju svi prisutni.\nPored “Plesa pod zvijezdama”, građanima se nudi i bioskop na otvorenom na tvrđavi Kastel 24.jula sa početkom u 21 čas.\nKao posebna novost za mlađe ljubitelje adrenalinske zabave nudi se i prilika zip-lajn spusta iznad rijeke Vrbas. Organizatori ističu da cijena ovog adrenalinskog događaja neće biti viša od 8 KM.\nZa manje avanturističke ljubitelje računarske zabave nudi se i facebook nagradne igre.\nU kalendaru manifestacije u subotu, 28. jula na tvrđavi Kastel biće održan i festival elektronske muzike „Element“. U nedelju, 29.jula, Vas očekuje i “Kotlićijada”, koja će se održati na plaži ispod tvrđave Kastel sa početkom u podne. Stručni žiri će i ove godine ocijeniti najbolje kotlić koji ekipe vrijedno pripreme. Zbog radova na gradskoj plaži kod Zelenog mosta sva sportska dešavanja biće premještena u vodeni park "Aquana", osim trke dajak-čamaca. Kao i prošlih godina i ove godine biraće se i najljepši dajak.\nKraj manifestacije rezervisan je za aktivnost zbog koje je "Ljeto na Vrbasu" davne 1953. godine i počelo kao Karneval na Vrbasu, a to je tradicionalna trka dajak-čamaca. Trka će biti održana na plaži Abacija 29. jula s početkom u 17 časova.\nKrajem 70-tih godina manifestacija mijenja ime u “Susreti na Vrbasu”, a od 1995. dobija današnje ime.\nGlavne aktivnosti manifestacije su trka dajak i kajak čamaca, skokovi sa Gradskog mosta, kao i nastupi kulturno- umjetničkih i muzičkih grupa.\nKao posebna zanimljivost izdvajaju se skokovi sa Gradskog mosta. Od kada je izgrađen ovaj most 1936. godine počeli su skokovi u Vrbas, a moglo bi se reći da je 1955. godine profilisala se banjalučka ili `vrbaska lasta`, koju karakterišu drugačiji odraz, let i ulaz u vodu.\nObnova ulazne kule na tvrđavi Kastel, koja je oštećena u požaru 2013. godine, okončana je ovih dana.\nNastavljaju se radovi na rekonstrukciji još jedne kule i ulaznog bedema.\nZagonetan prekid programa banjalučkog kablovskog operatera\nSvjetsko prvenstvo u fudbalu je prilika kad se kupuju novi televizori i unapređuje satelitski i kablovski prijem. Svi znaju da se upravo tada kupuje nova oprema. Za većinu je to bila prilika da povećaju svoj prihod od reklama i povećanog interesa gledalaca. Za jednog od najvećih kablovskih opetratera u Banjaluci i Republici Srpskoj Elta kabel, ovo je bila neprilika.\nMada je nakon ispadanja Srbije interes za najveće sportsko takmičenje u Banjaluci nešto opao, on je i dalje ostavo vrlo velik. I upravo u vrijeme kad je trebao biti prenos jedne od najzanimljivijih utakmica, utakmice polufinala između Hrvatske i Engleske, dobar dio grada osta je bez kablovskog signala Elta Kabela.\nSignal je nestao 15 minuta prije početaka, a pojavio se 15 minuta poslije završetka utakmice.\nOvaj kvar je izazvao velik broj komentara, najrazličitije prirode. Sutradan se u banjalučkim kafićima pričalo više o Elti nego o pobjedi Hrvatske. Neki kažu da je to i bio cilj.\nElta se oglasila sa saopštenjem u kome se kaže:\nU srijedu, 11.07.2018. godine, u 19:45 časova, izvršeno je nasilno presjecanje glavnog kabla koji kablovskom televizijom napaja najveći dio korisničke mreže Elta-Kabela u Banjaluci, zbog čega je najveći dio korisnika ostao bez kablovske televizije i interneta. Sve raspoložive ekipe momentalno su izašle na intervenciju i kvar je saniran, pa su korisnici dobili KATV i internet signal u periodu između 22:00 i 24:00 časa (kako su vlakna varena, tako su pojedini dijelovi grada dobijali sliku). Korisnicima se izvinjavamo zbog ovog nemilog incidenta koji je van naše kontrole, imajući u vidu da po prirodi stvari, javne infrastrukture nije moguće zaštiti od ovakvih i sličnih događaja, jer se kilometrima prostiru pod javnim površinama.\nDo danas nije bilo objašnjenja i dodatnih informacija.\nNadamo se da prenos finala neće obilježiti nešto slično.\nPetnaesti susreti Banjalučana „Vezeni most – 2018“\nPetnaesti susreti Banjalučana "Vezeni most - 2018" biće svečano otvoreni 13.7. u Kulturnom centru Banski dvor u Banjaluci s početkom u 20 časova. Tom prilikom biće izvedena himna "Oda radosti" Ludviga van Betovena, te održan tradicionalni svečani koncert "Veče uz prim - od Baha do sevdaha" u izvođenju Ansambla Zdravka Ćosića. Kompletan program manifestacije „Vezeni most – 2018“ možete vidjeti ovdje.\nŽenski kamerni hor "Banjalučanke" pod umjetničkim rukovodstvom kompozitora i dirigenta Mladena Matovića osvojio je zlatnu medalju na Svjetskoj horskoj Olimpijadi u Južnoafričkoj Republici. Za "Banjalučanke" je ovo bio peti uzastopni put da su učestvovale na najvećem i najrespektabilnijem svjetskom horskom takmičenju.\nPovodom 10. jula, kada se obilježavaju 162 godine od rođenja velikog naučnika i pronalazača Nikole Tesle članovi Saveza inovatora RS su zajedno sa članovima Udruženja inovatora grada Banjaluka i predstavnicima preduzeća "Elektrokrajina" položili vijence na spomen-bistu ispred tog preduzeća.\nTom prilikom upriličeno je i uručenje nagrada najboljim inovatorima koji su se prijavili na takmičenje za najbolju tehnološku inovaciju u Republici Srpskoj.\nU Republici Srpskoj u prethodnih 11 godina kroz takmičenje je prošlo 273 tima u kategorijama inovativnih ideja, realizovanih inovacija i potencijala, od čega se u kategoriji realizovanih inovacija takmičilo 209 timova. Na ovogodišnje Takmičenje za najbolju tehnološku inovaciju u Republici Srpskoj prijavilo se ukupno 27 timova. Nemanja Vujanić, predsjednik Udruženja novatora grada Banjaluka, dobio je tri medalje za inovaciju govorni automat. "To je uređaj koji je osmišljen iz potrebe da se reklamiranje na mjestima prodaje učini kupcima još zanimljivijim i interesantnijim. Već dvije godine zaredom mogu da se pohvalim da dobijam samo zlatne medalje", rekao je Vujanić.\nMilan Đudurović, predsjednik Skupštine Saveza inovatora RS, kazao je da je značaj Teslinih pronalazaka nemjerljiv te da mlade treba usmjeravati da idu njegovim stopama.\nObjavljeni preliminarni rezultati prvog upisnog roka na Banjalučki Univerzitet\nVećina javnih fakulteta banjalučkog Univerziteta objavila je preliminarne rezultate prijemnog ispita prema kojima je testove uspješno riješilo 1.570 kandidata. Na adresu Univerziteta u Banjaluci, gdje mjesta ima za 3.163 studenta, pristiglo je ukupno 2.039 prijava, od kojih 469 kandidata nije položilo prijemni ispit.\nPrema podacima ove visokoškolske ustanove, od 390 kandidata na Medicinskom fakultetu na ispitu je palo njih 100, dok je na Filozofskom od 224 svršena srednjoškolca prijemni ispit položilo nešto više od pola. Od 215 kandidata na Elektrotehničkom fakultetu 156 je uspješno riješilo testove. Prijemni ispit je položilo i svih pet prijavljenih kandidata na Rudarskom fakultetu.\n“Najbolji rezultat je ostvario Fakultet bezbjednosnih nauka, gdje je 93 odsto mjesta popunjeno. Mjesta više nema ni na studijskom programu arhitektura na Arhitektonsko-građevinsko-geodetskom fakultetu i medicini na Medicinskom fakultetu” – rekli su na Univerzitetu i dodali da na Akademiji umjetnosti još traju prijemni ispiti.\nOni fakulteti i organizacione jedinice Univerziteta u Banjaluci koje u prvom upisnom roku ne upišu konkursom predviđeni broj studenata drugi upisni rok organizovaće od 22. avgusta do 9. septembra.\nDo sada najmasovniji 104 skup “Pravda za Davida”\nNa Trgu Krajine u Banjaluci je 7.7.2018. održan 104 skup “Pravda za Davida” koji je okupio više hiljada ljudi (po nekim procjenaa i više od 10.000). Bili su to do sada najmasovniji protesti na koje su autobusima došli ljudi iz drugih dijelova RS-a te Sarajeva, Mostara i Tuzle.\nOkupljanje je proteklo je mirno uz prisustvo brojnih snaga obezbjeđenja i policije. Saobraćaj u centru grada bio je blokiran, a i neki najbliži kafići i ugostitljski objekti su bili zatvorani za vrijeme trajanja skupa.\nGrađani su nosili transparente “Pravda” i “Pravda za Davida”, a okupljenima su se obratili brojni učesnici skupa među kojima i Davidovi roditelji Suzana i Davor, njegova sestra Teodora, otac tragično stradalog mladića iz Sarajeva Dženana Memića, Muriz, majka tragično nastradale djevojke iz Tuzle Danijele Aranđelović i brojni drugi.\nSkup su obilježili emotivni nastupi roditelja i rodbine nastradalih.\n"Moj sin leži na Novom groblju, ja ga ne mogu vratiti, ali dragi sine, evo me stojim ovdje, sada sam najponosniji otac što si bio sa mnom, ali kratko, 21 godinu. Trebao si svašta nešto, soba je tvoja ostala puna planova, ali dušmani te ubiše, zato što si bio to što jesi. Ko će Teodoru predati mužu, s kim ću ja stanovati, ko će me ujutro buditi? Zločinci i ubice, stići se vas ova ruka i stotine drugih ruku.\nIstina je surova, pravde će biti, pravda za Davida, pravda za Dženana, pravda za Danijelu, pravda za sve nas, ostajemo ovdje, idemo do kraja", poručio je Davor Dragičević otac nastradalog Davida.\nObnavljaju se stepenice kod spomenika palim Krajišnicima na Banj brdu\nU toku su radovi na sanaciji stepenica kod spomenika na Banj brdu. Plan je da se sanacija stepenica obavi prije 27.7 kada se obilježava Dan ustanka protiv fašizma.\nDo sada su završene gornje etaže prilaza spomeniku i radi se na donjim – kazao je načelnik Odjeljenja za boračko-invalidsku zaštitu Dragomir Keserović. Sam spomenik se nalazi na spisku spomenika od interesa za RS i BiH i njegovu obnovu mora odobriti Vlada RS, a potrebna su i velika sredstva da bi se to ostvarilo– rekao je načelnik Keserović.\nOdustalo se od proširenja i dogradnje Osnovne škole "Branko Radičević" na Starčevici\nZbog nedostatka prostora za odvijanje nastave roditelji učenika ove najbrojnije škole na teritoriji grada još početkom školske 2016/17. godine dobili su obavještenje da će njihova djeca morati nastavu pohađati u tri smjene, zbog čega nastava traje i do 19.30. Tada su dobili i obećanje da će iduće 2018/19 njihov problem biti rješen proširenjem školskog objekta.\nTender za obnovu škole raspisan je početkom juna ove godine. Građevinska dozvola za dogradnju postojećeg objekta izdata je 11. juna i predviđa proširenje objekta škole s osam novih učionica, čime bi se dobilo oko hiljadu kvadrata novog korisnog prostora u školi.\nMeđutim 5.7. Ministarstvo prosvjete i kulture Republike Srpske poništilo je postupak javne nabavke za dogradnju objekta Osnovne škole "Branko Radičević" na Starčevici. "Postupak javne nabavke poništava se jer je cijena prihvatljive ponude znatno veća od osiguranih sredstava za nabavku", saopšteno je iz Ministarstva. Vlada RS obezbijedila je 1,2 miliona KM, koliko je predviđeno projektom za obnovu i proširenje objekta ove škole. U saopštenju se navodi da je Komisija za javnu nabavku konstatovala da je pristigla jedna ponuda, a budući da je cijena znatno veća od osiguranih sredstava, Ministarstvu je preporučila da poništi postupak javne nabavke.\nDarija Mićić, direktorica OŠ "Branko Radičević", kazala je da će nastava i u novoj školskoj godini ponovno morati biti organizovana u tri smjene, kao i da se nada da će ovaj problem uskoro biti riješen. "Nastava će biti organizovana kao i prethodne godine u tri smjene, a trenutno imamo 1.780 učenika raspoređenih u 69 odjeljenja. U prvi razred ove godine upisano je osam odjeljenja prvačića, tj. njih 220", rekala je Mićićeva.\nGrađani Nove varoši se izborili za zelenu površinu\nNacrtom regulacionog plana bila je predviđena gradnja stambeno-poslovnog objekta na uglu ulica Tina Ujevića i Dragiše Vasića, čime bi nstala zelena površina koja se tu nalazi. Mještani Nove varoši su se spontano okupili u incijativu za odbranu zelenih površina u svom naselju i za samo pet dana uspjele da dostave Gradskoj upravi na stotine primjedaba na nacrt. Nova Varoš važi za mirno i privlačno naselje za život, jer je udaljena od većih saobraćajnica, naselje je s dosta zelenila, dječijim igralištima, vrlo blizu je centru Grada i upravo kao takva predstavlja malu oazu za sve njene stanovnike.\nDa grad odustaje od gradnje potvrdio je gradonačelnik Igor Radojičić nakon sastanaka sa mještanima u četvrtak (5.7.) uveče. Prema njegovim riječima, u proteklim sedmicama građani su se protivili planu da se na toj parceli sagradi petospratna zgrada. Prihvatio sam stav Savjeta mjesne zajednice i građana koji se protive predloženom nacrtu regulacionog plana za ovo područje, tako da na toj lokaciji neće biti ništa građeno - rekao je Radojičić. Zajedno sa mještanima, Radojičić je posjetio i gradilište igrališta koji se gradi u ovom naselju, u okviru velike akcije Gradske uprave i društveno odgovornih kompanija.\nPredsjednik Savjeta mjesne zajednice Nova varoš Manojla Zrnić poručio je da su zadovoljni odlukom gradskih vlasti. - Mještani i Savjet bili su protiv gradnje objekta na lokaciji koja predstavlja važan životni prostor za sve one koji žive u ovom naselju i drago nam je da ćemo zadržati tu zelenu površinu - rekao je Zrnić. Kazao je da sada preostaje da sa gradskim vlastima pronađu drugo rješenje, odnosno alternativnu lokaciju na kojoj bi se napravio prostor za potrebe građana.\nNeki koji se nazivaju upućenim analizirajući sastav Savjeta mjesne zajednice, sumnjaju u spontanost i ovu pobjedu građana vide kao predizbornio spin.\nBio spin ili ne, građanima je ostala zelena površina: Složne komšije su se udruženim snagama izborile za zelenilo.\nZapočela izgrdnja kružnog toka u Aleji Svetog Save\nU Aleji Svetog Save, na raskrsnici kod Osnovnog suda, 4.7.1018. počela je izgradnja novog kružnog toka. Završetak radova očekuje se za dva mjeseca, izvođač je "Građenje Đurić", a vrijednost se procjenjuje na 210.000 KM.\nPočetku radova prisustvovao su nadležni iz gradske uptave. Tom prilikom je gradonačelnik Banjalukeje Igor Radojičić,je izjavio da je ova raskrsnica poznata po čestim zastojima saobraćaja, te da će izgradnjom kružne raskrsnice saobraćaj biti znatno olakšan. Slaviša Sandić, načelnik Odjeljenja za saobraćaj i puteve, kaže da će u vrijeme trajanja radova nastojati da što manje otežavaju saobraćaj i stvaraju gužve. "Čim se stvore uslovi stavićemo improvizovani kružni tok i istovremeno ćemo uvesti izvođače na sljedeću kružnu raskrsnicu", naveo je Sandić. Zbog kružnog toka srušena četiri stabla, iz Gradske uprave poručuju: Sadićemo duplo više nego što posiječemo.\nU preduzeću „Tamaris“ zaduženom za održavane zelenila u Banjaluci potvrdili su da su četiri drveta u Aleji posječena, od kojih je jedna lipa stara desetak godina bila zdrava, dok se na ostala tri stabla pojavila trulež. Iz Gradske uprave pojašnjavaju da su stabla morala biti uklonjena po projektu, ali tvrde i da neće odstupati od ideje da u Banjaluci uvijek posade duplo više stabala nego što posijeku. – Veliki broj drveća trebamo mijenjati, od 2.100 kontrolisanih stabala 400 je trulih. Naš plan je da ako posiječemo sto dotrajalih stabala da duplo više posadimo i sigurno ćemo se toga držati. Rebalansom budžeta smo tražili i dobili više novca isključivo za sadnju, koju planiramo na jesen- reki su u Odjeljenju za komunalne poslove, podsjećajući da su i maturanti posadili Aleju sa 105 sadnica kod Kastela. Iz Grada su rekli i da trenutno nemaju novca da posijeku svih 400 trulih stabala u gradu, već tek 150, ali u Društvu za zaštitu drveća „Arbor Magna“ smatraju da se mora intervenisati i spriječiti eventualna šteta i povrede.\nU Društvu „Arbor Magna“ naglašavaju da ih zabrinjava probem „generalnog betoniranja grada koje je urbanistički dozvoljeno“. Planski rezultat je, dodaju, da imamo grad sa sve manjim zelenim površinama.\nNovi regulacioni plan centar predviđa uklanjanje postojećeg parka kod spomenika Banu Milosavljeviću. To je mladi park i trenutno nije mnogo vrijedan, ali imaju vrijedni primjerci duda koji su u odličnom stanju, divni himalajski kedrovi. Uništen je i drvored u parkiću, nakon renoviranja, a posađeni kesteni su obična farsa jer su rupe prvo betonirane, i onda nasuta zemlja. Stabla će se sigurno osušiti poslije nekog perioda – naglasio je Jovan Brujić, predsjednik Društva za zaštitu drveća.\nOkružno javno tužilaštvo Banjaluka oglasilo se u srijedu (4.7.) saopštenjem u vezi sa stradanjem mladića Davida Dragičevića i naredbe o istrazi ubistva protiv NN ubista koje je izdalo.\nOkružno tužilaštvo kaže da postoji osnov sumnje, kako su naveli, "sa najnižim stepenom verovatnoće", da je 21-godišnji mladić David Dragićević ubijen, zbog čega je donijelo odluku o sprovođenju istrage zbog krivičnog djela ubistva. Već prema prvim reakcijama i ovo saopštenje će izazvati niz kontraverznih tumačenja.\nU saopštenju, koje potpisuje Glavni okružni javni tužilac Želimir Lepir navodi se, kako se na osnovu prikupljenih dokaza, sa sigurnošću ne može goviriti o otimanju i premlaćivanju stradalog mladića.\n“David Dragičević, nije otet, zarobljen i zlostavljan. Za ovo ne postoji niti jedna indicija, osnov sumnje niti dokaz. Ovakav zaključak temelji se na nalazu vještaka medicinske struke, iz kojeg ne proizilazi postojanje bilo kakvih povreda koje bi ukazivale na otmicu, vezivanje, silovanje oštećenog i slično. Ovo činjenično stanje suprotno je tvrdnjama oštećenog oca i dijela javnosti koja stalno potencira da je lice oteto i držano u zarobljeništvu, a onda likvidirano.\nŽelimir Lepir se osvrnuo i na pritiske i prijetnje kojima su, kako tvrdi, izloženi. “Kao rukovodilac Okružnog javnog tužilaštva Banjaluka, ovom prilikom obavještavam javnost, da smo postupajući tužilac i ja, dobili putem e-maila u dva navrata prijeteće poruke."\n“Iz svih dešavanja u javnosti vidljivo je da tužilaštvo radi pod velikim pritiskom. U javnosti se od strane pojednih medija i grupa pojedinih građana, iznose neistine u vezi sa ovim događajem, sa ciljem da se kriminalizuju državne institucije i to prvenstveno Tužilaštvo i MUP Republike Srpske, te da određene grupacije time žele da postignu svoj politički rejting pred izbore,” navodi se između ostalog u saopštenju.\nOtac ubijenog Davida, Davor Dragičević objavio je u isto vrijeme na Facebook stranici "Pravda za Davida" kako je razgovarao sa tužiocem Želimirom Lepirom te naveo da je smrt okvalifikovana kao ubistvo. "A šta ćemo sad?", napisao je Davor.\nSkupština nije prihvatila izvještaj anketnog odbora o utvrđivanju činjenica o smrti Davida Dragičevića.\nNešto ranije nego što je javnost upoznata sa saopštenjem o pokretanju istrage od strane Okružnog javnog tužilaštva (takođe 4.7.) održana je sjednica skupštine Republike Srpske na kom je razmatran izvještaj Anketnog odbora Skupštine povodom ovog slučaja. Sjednica Narodne skupštine RS počela je burno. Predsjednik Anketnog odbora Branislav Borenović tražio je da poslanici pojedinačno – prozivkom glasaju o izvještaju Anketnog odbora, za šta nije bilo potrebne većine.\nNakon toga sjednica je i nastavljena burno a nekoliko puta je prekidana, čak je bila na rubu fizičkog obračuna ministra Lukača i poslanika Adama Šukala. Rasprava često nije imala direktne veze sa konkretnim slučajem i pozicija i opozicija su jedna drugu optuživale za politizaciju.\nTeško se oteti utisku da su samo u tome i pozicija i opzicija bile u pravu.\nNa kraju, Narodna skupština nije prihvatila izvještaj Anketnog odbora. Za izvještaj je glasalo 27 poslanika, niko nije bio protiv, dok je 37 bilo suzdržano. Nakon ovakvog ishoda, poslanici opozicije napustili su skupštinsku salu.\nOdmah nakon toga, ministar unutrašnjih poslova RS, Dragan Lukač je sazvao konferenciju za medije na kojoj je rekao da je ovo ministarstvo dobilo naredbu o pokretanju istrage, iako je tokom skupštinske rasprave tvrdio suprotno.\nMreži na Vrbasu kod Bočca potrebna sanacija\nMreža na rijeci Vrbas koja zaustavlja plutajući otpad nije održavana na adekvatan način zbog nedostatka novca, niti je preduzeće “Eko-centar Bočac jezero” u mogućnosti da zbrine sav pristigli otpad. Glavni republički vodni inspektor Miroslav Tanasić je kazao da su republički i gradski inspektori obavili nadzor funkcionalnosti plutajućih mreža. - Utvrđeno je da se na akumulaciji Bočac nalazi više stotina metara kubnih raznog otpada čije se uklanjanje i selektovanje vrši veoma sporo - rekao je Tanasić.\nGradonačelnik Igor Radojičić je rekao da je Banjaluka zainteresovana da se na toj lokaciji zadrži jedan oblik sakupljanja i čišćenja otpada, da to smeće ne bi išlo nizvodno prema gradu.\n“Eko-centar” obezbjeđuje dio novca iz vlastitih prihoda, a dio od HE “Bočac”, što nije dovoljno za normalan rad. To stvara problem, može doći do ugrožavanja mreže i da smeće krene ka Banjaluci - rekao je Radojičić.\nS ciljem rješavanja ovog problema Inspektorat RS je pokrenuo inicijativu za sastanak, koji je održan 3. jula, a na kojem su pored predstavnika ove institucije prisustvovali i predstavnici preduzeća, ustanova, institucija, te lokalnih zajednica. S obzirom na to da se preduzeće nalazi na granici RS i FBiH, te da većina otpada dolazi iz opština koje se nalaze uzvodno, na sastanku je zaključeno da je u rješavanje ovog problema neophodno uključiti i institucije FBiH.\nPoboljšana usluga taksi prevoza za lica sa invaliditetom\nUsluga taksi prevoza za lica sa invaliditetom u Banjaluci umjesto dvokratno sada će se obavljati cijeli dan u vremenu od 7.00 do 22.00 časa, umjesto dvokratno, kako je bilo ranije, saopšteno je iz Gradske uprave.\nGrad sufinansira dio cijene, i to start vožnje u iznosu od 2.57 KM i po kilometru 1.57 KM, tako da lica sa invaliditetom plaćaju 0.40 KM start i 0.40 KM po kilometru.\nUsluga se vrši vozilom koje je veće, tako da je obezbijeđena veća udobnost lica koja se prevoze, naglasili su u Odjeljenju za saobraćaj i veze i naveli da vozilo ima automatsku rampu za ulaz/izlaz lica sa invaliditetom, te da može prevoziti lice u kolicima bez njihovog sklapanja i ima kaiše za učvršćivanja kolica prilikom vožnje.\nOdržan treći Banjalučki piknik\nBez obzira na ne baš najljepše vrijeme u nedelju 1.7. uspješno je održan treći Banjalučki piknik na Trešnjiku. Brojni posjetioci, a posebno oni najmlađi, koji su mogli da uživaju u raznovrsnom zabavnom i sportsko-rekreativnom sadržaju i ukusnim proizvodima, koje je za njih pripremila kompanija "Krajina klas" u saradnji s Inicijativom građana "Rekreativna zona" Banjaluka.\nNajmlađi su mogli da uživaju u bacanju frizbija, gađanju oblika, igranju dječjeg golfa, ali i edukativno-zabavnim radionicama.\n"Već drugu godinu zaredom Inicijativa građana 'Rekreativna zona', zajedno sa kompanija 'Krajina klas' putem projekta 'Banjalučki piknik' trudi se da oživi zelene površine grada i na tako ukaže na značaj njegovanja zdravog načina života, porodičnog druženja i važnost očuvanja prirode", istakla je Andrea Lizdek, marketing asistent u kompaniji "Krajina klas".\nU noći između subote i nedjelje došlo je do požara u potkrovlju banjalučkog kafića "Pećina 2D". Vatrogasci su uspješno i brzo intervenisali i lokalizovali požar. Na terenu je bilo više vatrogasnih timova, ali i policija. Šteta nastala u požaru za sada nije poznata.\nNezvanično se saznaje da je požar izazvan kvarom na elektoinstalacijama.\nIzložba Zmijanjski vez u Moskvi\nU Muzejskom kompleksu Kolomenskoje u Moskvi 09.06.2018 otvorena je izložba "Zmijanjski vez-svjetsko nematerijalno nasljeđe", koji je upisan na Uneskovu listu nematerijalnog kulturnog nasljeđa čovječanstva. Izložba će ostati otvorena do početka avgusta. Muzejski kompleks Kolomenskoje je najveći muzejski kompleks u Ruskoj Federaciji.\nAutor izložbe etnolog Danijela Đukanović približila je prisutnima značaj Zmijanjskog veza i objasnila zanimljivosti tehnike izrade, estetike i kulturne vrijednosti, saopšteno je iz Muzeja Republike Srpske. Izložba je multimedijalnog i interaktivnog karaktera, a realizovana je i radionica Zmijanjskog veza koju je vodila vezilja Sanja Bajić, autor popularne kolekcije rukotvorina - "Tragovi".\nDirektor Muzejskog kompleksa Kolomenskoje Sergej Hjudakov tokom razgovora sa delegacijom Muzeja na čelu sa direktorom Miladinom Savićem izjavio je da je prezentovanje “Zmijanjskog veza” u Moskvi velika čast, i napomenuo da je promocija ovog kulturnog blaga od velike važnosti za predstavljanje kulturnog diverziteta, što doprinosi međunarodnom dijalogu.\nInzulin Tresiba proizvodi farmaceutska kompanija Novo Nordisk. Koristi se za liječenje dijabetesa tipa 1 i 2, posljednjih dana nema kupiti u apotekama u Banjaluci.\nU apotekama u gradu su nam potvrdili da trenutno nemaju ovaj lijek, a u jednoj su rekli da imaju samo jedno pakovanje ovog inzulina na stanju.\nU Univerzitetskom kliničkom centru RS rekli su da u njihovoj ustanovi nemaju problema sa nestašicom ovog lijeka.\nObnovljen put Kadina Voda-Maslarići\nRekonstruisan je lokalni put Kadina Voda - Vranješi - Maslarići. Ovo je prvi od dvadesetak putnih pravaca, koji će ove godine u okviru rekonstrukcije lokalnih puteva dobiti novo ruho - izjavili su u gradskom Odjeljenju za saobraćaj i puteve. U okviru ovog posla, vrijednog blizu pola miliona maraka, planirana je obnova putnih pravaca OŠ Melina - Gornji Majstorovići, OŠ Obrovac - Đurđevići, Alin Gaj - Debeljaci, Kozjerac - Milosavići, Ševe - Zovik, Grabovac -Kovačevići - Vukelići - Saračica, Regode - Stojčići, Čokorska polja - Kremenovići, Potkozarje - groblje Milakovići, Novo naselje - Topići, ogranak puta Šumari - Gornja Piskavica te putevi za Stare Grbiće, za Grbića Jarak, za Durbića brdo, te trotoar u centru Piskavice - rekli su u ovom odjeljenju.\nU mjesnoj zajednici Kadina Voda u završnoj fazi je i gradnja 3,2 kilometra vodovodne mreže koja će vodom snabdijevati područje Grabovice i Kadine Vode.\nZoran Aleksić (43) i Igor Vučenović (31) iz Banjaluke su uhapšeni i optuženi zbog krađa u kojima su sa još dva saučesnika ukrali robu i novac u vrijednosti 22.250 KM. Aleksić, koji je ranije nazvan “kralj provalnika” i Vučenović predati su banjalučkom Okružnom javnom tužilaštvu na ispitivanje.\nDvojac je pao u policijskoj akciji “Istok 3”, kojom su još obuhvaćeni Banjalučani Danilo Marsenić (24) i Siniša Blagojević (32). Svi osumnjičeni, osim Marsenića, poznati su policiji po krivičnim djelima i smatraju se serijskim provalnicima.\nIz Policijske uprave Banjaluka, navodeći inicijale, kazali su da četvorku terete da je od decembra lani do aprila ove godine počinila 11 krađa na području Banjaluke i Gradiške. - Teretimo ih da su zajedno ili pojedinačno provaljivali u kuće, stanove i ugostiteljske objekte iz kojih su krali novac, zlato i robu koju je lako preprodati - rekli su u policiji ne navodeći više detalja.\nBanjalučani se sumnjiče da su zajedno ili pojedinačno izveli osam teških krađa i tri krađe, provaljujući i upadajući u stanove, kafane i druge objekte, odakle su ukradeni novac, zlato i drugi predmeti pogodni za prodaju. Jedna krađa izvedena je u Gradišci, a ostatak u Banjaluci.\nU banjalučkom Okružnom javnom tužilaštvu izjavili su da će nakon ispitivanja osumnjičenih tužilac odlučiti da li će za njih tražiti pritvor ili ne. Protiv njih dvojice lani je podignuta optužnica koja ih tereti da su od decembra 2016. do 5. jula prošle godine počinili više teških krađa u kojima su ukrali novac i razne stvari u vrijednosti od oko 80.000 KM. Na njihovoj meti uglavnom su bili objekti na području Banjaluke, Prijedora, Mrkonjić Grada i Čelinca. Provaljivali su u kuće i stanove, te krali, novac, nakit i sve što je vrijedno. Za sve pljačke su se prethodno dogovarali o “planu rada” i tokom provala su najčešće pajserima obijali vrata i prozore, a uvijek su nosili kape i rukavice. Ova optužnica rezultat je akcije “Istok 2”, koja je sprovedena u julu lani.\nZnate li šta je tridentumbanjalukensis? Dajak napravljen u Italiji\nZa one koji ne znaju dajak-čamac ima specifičan izgled i oblik trupa koji je po prilagođen brzom Vrbasu. Naziv je dobio po drvenoj motki - dajaku, kojom se čamac pokreće tako da se odguruje.\nMajstori iz Banjaluke u Italiji za tri i po dana napravili jedinstveni vrbaski čamac.\nSve je počelo prošlog leta, kada je Banjalučanin Edvard Cucek, koji danas živi u Italiji, svoje društvo sa Vrbasa zapitao: može li se nekako, nečim, dajak iz Banjaluke prevesti u Trento. Poslije dugotrajne analize zaključio je da je komplikovanije prevesti nego napraviti čamac u Italiji. I tako je učinjeno. Prisećajući se legendarnog Antonija Tončija Zamole, Boris Potočnik, Banjalučanin koji živi u Irskoj je dao ideju i pozvao grupu prijatelja da naprave dajak u Italiji. Tako su se usred Trenta posla prihvatili Tončijev brat Mario Zamolo i sinovi Dario i Andrej Zamolo, te Boris Savić i Edvard Cucek. Čamac su izgradili za rekordna tri i po dana, od kojih tri na trgu, u okviru velikog Viligiane festivala.\nZabavna crtica iz crne hronike\nOptuženi za terorizam branio se citatima "Crnog Gruje"\nMilan Macura (33) optužen je za terorizam na Banjalučkom Okružnom sudu. Na svom Instagram profilu prijetio je da će se opasati sa C4 i raznijeti posjetioce "Zimzograda" na Trgu Krajine i tako ući u čitanke.\nOdbrana i advokat tvrili su da je Milan Macura pokušao da se tek na sarkastičan način zabavi. Pri tome su navodili i neke od citata sa njegovog profila. Ne samo prisutna publika i svjedoci, već i svi prisutni su se zabavljali slušajući neke od citata sa profila Macure.\nIz svjedočenja o karakteru optuženog saznalo se da za kućnog ljubimaca ima zeca i da je prilikom pretresa pronađena vreća krompira.\nA o tome da će izvesti herojski čin se po njemu zvati škole i javna dobra, odbrana je tvrdila da je to dio koji obiluje frazama iz serije 'Crni Gruja'. Kada Karađorđe u 11. epizodi govori 'po meni će se zvati šnicla, voda...'.\nPrema riječima odbrane, koju je predvodio advokat Krstam Simić i C4 se ne odnosi na eksploziv, već na suplement za jačanje mišića, čijom upotrebom se dobija izuzetna snaga.\nOstaje da se sačeka odluka Suda, mada smijeh tužioca Gorana Glamočanina i komentar sudije Snježane Kudrić: "Fino je što ima zeca. I mi volimo životinje", daju naslutiti da Macura neće biti ozbiljno kažnjen.\nIzložba Punktumi i dalje je otvorena\nDvomjesečna izložba radova umjetnika iz 17 evropskih država koja je trenutno otvorena u Muzeju savremene umjetnosti Republike Srpske u Banjaluci.\nSolidarnost cijelog svijeta sa Banjalukom kroz umjetnost Kroz ovu izložbu javnost se može upoznati sa značajnim brojem djela evropskih umjetnika koji se nalaze u Banjaluci. Zbirka broji od 360 umjetničkih radova i njen početak datira od Akcije solidarnosti koja je organizovana nakon katastrofalnog zemljotresa koji je zadesio Banjaluku 1969. godine, a tada su brojni umjetnici iz zemlje i svijeta poklanjali svoje radove kako bi pomogli nastradali grad.\nZbirka inostrane umjetnosti u Muzeju savremene umjetnosti RS koja je otvorena krajem aprila priređena je povodom obilježavanja 2018. godine, koju je Evropska komisija proglasila Evropskom godinom kulturnog nasljeđa pod sloganom „Naša baština – gdje se prošlost susreće sa budućnošću“, ukazujući na bogatu i raznovrsnu kulturnu baštinu Evrope. Sarita Vujković, direktorica Muzeja savremene umjetnost RS kaže da je muzej godinama želio da napravi jednu bolju valorizaciju internacionalne izložbene zbirke, a ova godina im je bila idealna da to urade, jer se obilježava godina evropskog kulturnog nasljeđa.\nNa ovoj izložbi predstavljeni su umjetnici iz 17 evropskih zemalja, a izabrano je 100 umjetničkih djela od 80 autora iz Austrije, Belgije, Bugarske, Velike Britanije, Gruzije, Italije, Irske, Mađarske, Norveške, Njemačke, Poljske, Rusije, Turske, Francuske, Češke, Švajcarske i Španije. Imena koja se izdvajaju su: Oto Pine (Otto Piene), Ginter Iker (Günther Uecker) i Hajnc Mak (Heinz Mack) iz grupe „ZERO“, Fridensrajh Hundertvaser (Friedensreich Hundertwasser), Hans Hartung (Hans Hartung), Pjer Alešinski (Pierre Alechinsky), Stenli Vilijem Hajter (Stanley William Hayter), Žan Mesažije (Jean Messagier), Zao Vu–Ki (Zao Wou – Ki), Šoići Hasegava (Shōichi Hasegawa), Jase Tabući (Yasse Tabuchi), Antonino Virduco (Antonino Virduzzo).\nOvaj jedimstvni kulturni događaj je uključen u Rutu kulturnog naslijeđa EU-zapadni Balkan. Izložbu Punktumi možete pogledati do 30. avgusta.\nBraća Diljević uhapšena i osumnjičena za ubistvo 2014\n20.6.2018. Braća Boško (58) i Bogdan (53) Diljević sa Manjače uhapšena su zbog sumnje da su ubili Bojana Koprenu (1988). Bojan Koprena je zadnji put viđen 7. jula 2014. godine naveče, oko 21 sat, kad je otišao iz "Krčme kod Roze", u mjestu Kola, nakon čega je misteriozno nestao. Dva dana kasnije, tačnije 9. Jula 2014. godine, kada je policiji prijavljen njegov nestanak, u zaseoku Udovčići pronađeno je zapaljeno njegovo vozilo.\nNezvanično saznajemo da su Diljevići osumnjičeni da su Koprenu ubili u Bukvaleku, misleći da im je on krao ovce. Takođe nezvanično, kuća braće Diljevića je blizu ugostiteljskog objekta gdje je taj mladić posljednji put viđen.\nIz MUP-a RS je saopšteno da su dvojicu osumnjičenih uhapsili pripadnici Uprave za organizovani i teški kriminalitet. "Oni se sumnjiče da su 7. jula 2014. godine u mjestu Bukvalek ubili Koprenu, koji se od tada vodi kao nestao", saopštili su iz MUP-a RS. Načelnik ove Uprave Darko Ilić nije želio da govori o detaljima hapšenja, te je samo kratko istakao da je rad na slučaju i kriminalistička obrada još u toku.\nPtice znaju biti strašne i na banjalučki način\nVrane napale dvije devojke koje još uvijek u šoku tvrde: “Bilo je užasno!”\nU dva odvojena slučaja u banjalučkom naselju Starčevica vrane su napale djevojke, a jedan slučaj dogodio se u blizini pasarele koja je u neposrednoj blizini Osnovne škole Branko Radičević, a svedočili su mu školarci.\nKako je objavio Blic.net ovo nisu jedini takvi slučajevi.\nVrane su napale i biciklistu u banjalučkom naselju Nova Varoš i nanijele mu lakše povrede. - Čovek je normalno vozio biciklom kada ga je sa leđa udarila vrana i oborila. Vidio sam da je i vrana odmah pala pored čovjeka koji joj je vratio šutirajući je po betonu- ispričao je anonimni očevidac.\nPočetak ljeta je vrijeme je kada su vrane agresivnije, a ponekad znaju napasti i ljude. Trebamo li se bojati vrana?\nPrema tvrdnjama ornitologa postoje dvije osnovne vrste vrana. Jedna je vrsta gačac, Corvus frugilegus, koji ne pokazuje nikakvu agresivnost prema čovjeku.\nDruga vrsta je siva vrana, Corvus cornix. Par ove vrste vrana ima svoj mali teritorij koji čuva od uljeza iste vrste, tj. pokazuje teritorijalno ponašanje. Sive vrane se gnijezde u vrtovima i parkovima. Odrasle sive vrane, kao inteligentna bića, pokušavaju zaštititi svoje potomstvo od mogućih opasnosti. Očito jedan vrlo mali broj sivih vrana smatra i čovjeka nekom vrstom opasnosti. O tome svjedoči i legendarni filmAlfreda Hičkoka: Ptice, ali i neki Banjalučani.\nPorazi Srbije od Švajcarske i Brazila\nNakon startne pobjede Srbija je zabilježila dva poraza i oprostila se od daljeg učešća na svjetskom prvenstvu.\nOvi porazi su razočarali većinu banjalučkih navijača i Svjetsko prvenstvo prate uglavnom po svojim kućama, a fan zona na Trgu Krajine je prazna.\nBanjalučani pozdravili pobjedu Srbije\n17.6.2018. Fudbalska reprezentacija Srbije je pobjedom otvorila učešće na Svjetskom prvenstvu. U prvom susretu grupe E izabranici Mladena Krastajića savladali su Kostariku.\nObustavljeni protesti vozača?\n15.6.2018. Cijene goriva pale blokade prestale. Pošto su distrubuteri goriva najavili smanjenje cijene i organizatori protesta i blokada najavili su prekid blokade.\nDo prekida blokada će sigurno doći u toku naredna tri dana, a za kasnije organizatori najavljuju da će u slučaju da ne dođe do stvarnog i bitnog smanjenja cijene goriva nastaviti sa protestima.\n15.6.2018. Vjernici islamske vjeroispovijesti širom svijeta danas proslavljaju jedan od najvećih praznika Ramazanski bajram. Uoči Ramazanskog bajrama muslimani čiste kuće i posebnu pažnju pridaju njihovom ukrašavanju. Ramazanski bajram posebnu radost predstavlja za djecu, koja cijelu godinu čekaju takozvanu bajram banku, odnosno posjećuju rodbinu i komšije koji ih daruju novcem i slatkišima.\nCentralna bajramska svečanost u Banjaluci biće održana u Ferhadiji. Muftija banjalučki Osman Kozlić rekao je da će molitva u Ferhadiji početi u pet sati i 40 minuta, te da će se, kako tradicija nalaže, u džamiji okupiti muški članovi porodica. On je istakao da se ovaj praznik proslavlja tri dana i da drugog dana vjernici obilaze grobove najmilijih. Čestitajući vjernicima praznik riječima “Bajram šerif, mubarek olsun” poručio je da treba da gledaju u budućnost.\nNovoizgrađena kružna raskrsnica kod Rebrovačke crkve i novi dio Istočnog tranzita u Banjaluci svečano su otvoreni.\nVrijednost ovih radova iznosi 1,4 miliona KM. Gradnja kružnog toka na Rebrovcu u vrijednosti od 541.000 KM, te spajanje Istočnog tranzita u vrijednosti od 805.000 KM, počeli su u novembru prošle godine.\nPočeli radovi na izgradnji novog "Zelenog mosta"\nProšle godine prilikom pokušaja rekonstrukcije mosta, utvrđeno je da most više nije za upotrebu. Urađena je revizija, izrađe projekat proveden tender i utvrđen izvođač radova (Prijedor putevi). Radovi su započeti 14.8.2018. a rok za završetak je 150 radnih dana.\nNovi most projektovane širine 14 metara sa dvije kolovozne trake uključujući i biciklističku i pješačku stazu, dužine 90 m, trebao bi biti završen krajem ove godine.\nOva nesumnjivo dobra vijest ima i jednu popratnu. U toku izvođenja radova biće zabranjena i zatvorena za upotrebu popularna plaža pored mosta- Abacija ovog ljeta ostaje bez kupača.\nUspjeh Banjalučkih kardiologa\nSloženi zahvat širenja arterija balonom koji koristi veliki pritisak po prvi put u regionu je izveden u Banjaluci. Zahvat je izveo kardiolog iz Švajcarske Florim Cuculi sa timom ljekara Univerzitetskog kliničkog centra Republike Srpske. “Srećom, prošlo je veoma dobro. Pacijent je dobro. Uspjeli smo da otvorimo arteriju, koja je bila blokirana, veoma velikim pritiskom. Možete samo da zamislite, koristili smo pritisak od 50 atmosfera, a u normalnom autu, za vaše gume koristite oko tri atmosfere. Tako da je to pritisak koji smo koristili da otvorimo arteriju”, istakao je Florim Cuculi, kardiolog iz Švajcarske.\n12.6.2018. Narednih nedelja sve oči diljem svijeta biće uperene u Rusiju.\nBanjaluka i Banjalučani prate svjetsko prvenstvo u fudbalu\nU Rusiji je započelo svjetsko prvenstvo u fudbalu. Banjalučani sa zanimanjem očekuju i prate "Najvažniju sporednu stvar na svijetu". Na trgu Krajine organizovano je kolektivno praćenje na velikom ekranu, a bašte svih kafića su nabavile i osvježile enterijer instalacijom TV prijemnika.\nUkradeno 110.000 KM u bašti hotela Bosna\n12.6.2018. Uhapšen muškarac iz Velike Kladuše zbog krađe 110.000 KM u Banjaluci\nNepoznato maskirano lice ukralo je 4. juna u bašti banjalučkog hotela “Bosna” od Salka Z. (64) iz Velike Kladuše torbicu sa 110.000 KM.\nPolicija je uhapsila lice čiji su inicijali H.D. (40) iz Velike Kladuše koje se dovodi u vezu sa teškom krađom počinjenom 4. juna u Banjaluci kada je u bašti banjalučkog hotela “Bosna” Salku Z. ukradena torbica sa 110.000 KM. Hapšenje su izveli pripadnici Policijske uprave Banjaluka, u saradnji sa Upravom kriminalističke policije Ministarstva unutrašnjih poslova Republike Srpske, u akciji pod kodnim nazivom “Siti” čiji je cilj bio rasvjetljavanje ove krađe. Uz izvještaj o počinjenom krivičnom djelu protiv dva lica, policijski službenici su H.D. sproveli u Okružno javno tužilaštvo Banjaluka na dalje postupanje, dok se za drugim licem intenzivno traga, saopšteno je iz banjalučke Policijske uprave.\nSredstva informisanja prenose da je uhapšen Hase Delić (40) iz Velike Kladuše zbog sumnje da je učestvovao u krađi torbice sa 110.000 KM, od Salke Veljačića, vlasnika firme "Elvis" d. o. o. iz Velike Kladuše. Navodno je lopov duže vrijeme pratio Veljačića i sumnja se da je tačno znao koliko on novca ima kod sebe. Kamere su snimile lopova da ga je pratio još od zgrade Opštine, da bi kasnije snimile i kako ulazi u automobil u kojem ga je čekao saučesnik.\nKoliki je taj dan bio promet Banjalučke berze?\nKao zanimljivost (izvor sajt Banjalučke berze; vidi) ukupan promet sa obveznicama u trgovanju Banjalučke berze 4.6.2018. iznosio je 73.367,27 KM.\nZa najbolji pozorišni komad proglašen je "Ustav Republike Hrvatske" Ante Tomića, Rajka Grlića i Željke Udovičić u režiji Vinka Brešana i produkciji Satiričnog kazališta "Kerenpuh" iz Zagreba. Žiri festivala, u sastavu Duško Ljuština, Vladimir Đuričić i Željko Erkić, ocijenio je da "ova predstava, na hrabar način govori o problemima u savremenoj Hrvatskoj i pomjera granice savremenog teatra". Ova predstava dobila je i nagradu za najbolji dramski tekst, koja je dodijeljena Tomiću, Grliću i Udovičićevoj.\nŽiri je konstatovao da je selektor Marko Misirača odabirom predstava vrlo dobro oslikao sadašnji trenutak u kome se nalaze i rade pozorišta u regionu.\nNagradu za režiju pripala je Gorčinu Stojanoviću Za režiju predstave "Korešpodencija".\nSpecijalna nagrada XXI Teatar festa dodijeljena je glumici Narodnog pozorišta Sarajevo Kaći Dorić za ulogu bake, gospođe mame u predstavi "Sve se nekako preživi osim smrti".\nIzabrani su i najbolji glumci XXI Teatar festa Banjaluka 2018\nZa najbolju mušku ulogu dvije ravnopravne nagrade pripale su Borku Periću za ulogu Vjekoslava Kralja u predstavi "Ustav Republike Hrvatske" i Branislavu Lečiću.\nZa ulogu Milice Njegovan u predstavi predstavi u predstavi "Korešpodencija" u produkciji "Zvezdara teatra" iz Beograda.\nNagradu za najbolju mušku ulogu, osim Perića, dobio je i Branislav Lečić za ulogu Simeona Njegovana Lupusa u predstavi "Korešpodencija".\nProtesti i saobraćajni haos\nGrađani širom Bosne i Hercegovine blokirali su ulice u znak protesta zbog poskupljenja cijena goriva. Vozači su svoja vozila zaustavili u 17 časova, a do velikih gužvi došlo je na gotovo svim saobraćajnicama. U ulici Mladena Stojanovića saobraćaj je zaustavljen u oba smjera, takođe, prolaz je onemogućen i za javni gradski prevoz.\nSve veći broj auta se pridružuje protestu. Kako saznajemo, blokiran je saobraćaj i u samom centru grada duž Ulice Kralja Petra I Karađorđevića, a veći broj automobila okupio se i na Prijedorskoj petlji. Protestima su se pridružili i građani Kotor Varoši i Prnjavora.\nNastavak protesta je najavljen i za sutra. Predsjednik Udruženja prevoznika za unutrašnji i međunarodni transport RS, koje je organizator ove akcije, Nikola Grbić, istakao je da će nastaviti sa protestima.\nPlan je da natjeramo nadležne u BiH da utiču na snižavanje cijena goriva, koje je najskuplje u proteklih nekoliko godina. Nećemo stati sa blokadom dok ne bude zaustavljen rast cijena - rekao je Nikola Grbić.\nVozači koji su protestvovali su na društvenim mrežama razmjenjivali fotografije i informacije sa terena. Među informacijama, između ostalog, bilo je da nema kažnjavanja zbog protesta, kao i da su prohodni putevi za kola hitne pomoći.\nAnketni odbor sačinio izveštaj o slučaju Davida Dragičevića\nAnketni odbor Narodne skupštine Republike Srpske, čiji je zadatak bio da sagleda činjenice u vezi sa stradanjem Davida Dragičevića, usvojio je zaključke kojima konstatuje da postoji osnovana sumnja da je 21-ogodišnji mladić iz Banjaluke, David Dragičević, ubijen.\nNa osnovu tog izveštaja je na 9. sednici ovog odbora zaključeno da postoji osnov sumnje da je mladić ubijen i da Tužilaštvo mora hitno da se oglasi o tom pitanju.\nAnketni odbor sačinio je izveštaj o slučaju mladog Banjalučanina na više od 320 strana. Izveštaj će biti upućen na usvajanje Parlamentu Srpske. Izveštaj sadrži sve relevantne činjenice slučanja stradanja banjalučkog mladića Davida Dragičevića. U tom dokumentu su detalji odgovora na više od 800 postavljenih pitanja predstavnicima banjalučkog Okružnog tužilaštva i policije.\nSlučaj smrti Davida Dragičevića (20) već mjesecima potresa Banjaluku. Na Trgu Krajine nastavlja se protestno okupljanje i skup „Pravda za Davida“, 73. dan zaredom.\nXXI Teatar fest\nPremijerom predstave “Karolina Nojber” autora Nebojše Romčevića, u adaptaciji i režiji Kokana Mladenovića, u Narodnom pozorištu RS u ponedjeljak, 4. juna, otvoren je Teatar fest “Petar Kočić 2018” koji se ove godine održava pod sloganom “Mit i stvarnost”.\nFestival je osnovan 1998. godine, a od 2008. ima takmičarski karakter i na njemu se predstavljaju i vrednuju najbolja pozorišna ostvarenja nastala prema savremenom dramskom tekstu regiona. Festival traje do 11. juna.\nKompletan program i raspored festivala možete vidjeti na sajtuNarodnog pozorišta.\nNajavljeni niskotarifni letovi sa aerodroma Banjaluka u Mahovljanima\nPonovo su najavljeni niskotarifni letovi sa aerodroma Banjaluka. Na zvaničnoom sajtu aerodroma možete poklušati saznati šta vam se nudi.\nNajeve da su u toku "ozbiljni" pregovori niskotarifnih avio kompanija i Aerodroma Banjaluka pojavile su se još u februaru i martu. 24. aprila ministar saobraćaja i veza Republike Srpske Trninić i direktor aerodroma Duško Kovačević ovoj vijesti nazdravili su šampanjcem.\nPredsjednik Vlade RS Željka Cvijanović je 24.5. najavila da će pored već najavljenih letova za Memingen u Njemačkoj i Šarloa pored Brisela u Belgiji, kompanija Rayanair sa banjalučkog aerodroma letiti i za Stokholm u Švedskoj. Izjava je došla poslije razgovora sa predstavnicima avio-kompanije "Rajaner" Denisom Barabasom i Ologom Pavlnokom. Tokom konferencije najavljena je mogućnost da se već sad izvrši rezervacija letova. Naš pokiušaj je bio bezuspješan, pa ćemo dati najavu koju su dali zvaničnici i Vlade i Aerodroma:\nOd oktobra 2018 letovi za Mamingem (Njemačka) i Brisel po cijeni od 19,90 Evra. Direktor banjalučkog aerodroma kaže da je već sada sve spremno za avione najveće “jeftine” aviokompanije u Evropi. Ponedjeljkom i petkom avioni će slijetati na aerodrom Brisel-Šarlroa, 50-ak kilometara od glavnog grada Belgije, a utorkom i subotom u Memingen, 100-tinjak kilometara zapadno od Minhena. Već sada je moguće rezervisati kartu za let iz Mahovljana na sajtu “Ryanaira”. (I ovo smo pokušali provjeriti, ali dobili smo samo poruku o grešci:([an error occurred while processing this directive]. Ova poruka je veliki napredak u odnosu na poruku jednog od ranijih direktora Aerodroma (kome smo zaboravili ime)koji je slične najave komentarisao:\nOd ovoga mogu imati koristi samo građani!?\nOva vijest je obradovala mnoge Banjalučane, a za pesimiste (kojih ne manjka) ovo je samo jedan od načina da odete iz Banjaluke.\nZa optimiste ovo je način da lakše i brže dođete do Banjaluke.\nUčenici iz Banjaluke preživjeli dramu\nKako javljaju novinske agencije juče je autobus koji je vozio učenike banjalučke Ekonomske škole na ekskurziju u Veronu se zapalio i izgoreo u Italiji. Nesreća se dogodila kada je motocikl, nakon sudara sa vozilom, udario u autobus i prouzrokovao požar. Motociklista, u kritičnom stanju, prevezen je helikopterom u Veneciju\nNiko od učenika nije povređen, ali su oni ostali bez dokumenata i stvari. Iz škole je saopšteno da djeca nisu povređena.\nJoš nemamo zvanične informacije italijanskih vlasti. Konzul bi trebalo da razgovara sa vodičem koji je vodio djecu. Sve što je ostalo u autobusu je izgorjelo, pa su učenici ostali i bez dokumenata, robe i stvari koju su imali sa sobom - rekao je ambasador BiH u Italiji Josip Gelo.\nOštećen automobil sumnja se na podmetnutu eksploziju\nOko jedan sat poslije ponoći u četvrtak 24.5 prijavljena je eksplozija u ulici Kralja Petra II u banjalučkom naselju Rosulje. Kako se nezvanično saznaje riječ je o eksplozivnoj napravi.\nU eksploziji, na sreću, niko nije povređen.\nUviđaj na licu mjesta obavio je dežurni okružni javni tužilac, Okružnog javnog tužilaštva Goran Rakić, zajedno sa policijskim službenicima Policijske uprave Banjaluka.\n"Prilikom eksplozije došlo je do oštećenja na ukupno pet vozila koja su se nalazila na parking prostoru. Vlasnik "golfa 7" ispod koga se nalazila eksplozivna naprava je P.R. iz Banjaluke," saopšteno je iz Tužilaštva.\nTužilac je naložio da se preduzmu sve potrebne istražne radnje i mjere na utvrđivanju i rasvjetljavanju svih okolnosti počinjenog krivičnog djela izazivanje opšte opasnosti.\nNovi slučajevi oboljelih od morbila\n23.5.2018. U Banjaluci su registrovana četiri nova slučaja oboljelih od morbila, što je ukupno 46 oboljelih u Republici Srpskoj, rečeno je Srni u Institutu za javno zdravstvo Srpske. "Novi pacijenti, koji su Institutu prijavljeni juče, odrasle su osobe iz Banjaluke. Dvije su vakcinisane, a dvije su nepoznatog vakcinalnog statusa", navode iz Instituta. Iz Instituta dodaju da je od početka marta u Banjaluci prijavljeno 24 oboljelih, u Istočnom Sarajevu šest, Vukosavlju četiri, Modriči tri, u Novom Gradu, Kozarskoj Dubici i Laktašima po dva i u Vlasenici, Šamcu i Palama po jedno.\nDom zdravlja Banjaluka je 3. maja proglasio epidemiju morbila na teritoriji grada. Epidemija je proglašena zbog širenja morbila među štićenicima Doma "Rada Vranješević" Banjaluka. Nadležne zdravstvene ustanove, u saradnji sa Institutom za javno zdravstvo Republike Srpske, sprovode mjere na sprečavanju i suzbijanju širenja epidemije.\nZapočele maturantske večeri i proslave u Banjaluci\nMaj mjesec obilježavju i maturske svečanosti i večeri koje organizuju srednjoškolci povodom završetka školovanja. Svojevrsni festival povodom "ispita zrelosti" kreće od utorka naveče 22.05. pa će tako do 8. juna gradom prodefilovati maturanti iz 15 srednjih škola.\nZa sve ponosne roditelje, bake, deke i komšije dajemo spisak satnica i mjesta okupljanja maturanata:\nEkonomska škola 22. maja na Trgu Krajine u 19 časova.\nŠkola učenika u privredi 25. maja na Trgu Krajine u 19 časova.\nKatolički školski centar 25. maja na Trgu Krajine u 19 časova.\nGimnazija 26. maja u parku "Petar Kočić" u 19 časova.\nMuzička škola "Vlado Milošević" 26. maja u parku "Petar Kočić" u 19 časova.\nElektrotehnička škola "Nikola Tesla" 27. maja na Trgu Krajine u 19 časova.\nMedicinska škola 28. maja na Trgu Krajine u 19 časova.\nPoljoprivredna škola 29.maja na Trgu Krajine u 19 časova.\nSrednjoškolski centar "Gaudamus" 29. maja na Trgu Krajine u 19 časova.\nGrađevinska škola 30. maja na Trgu Krajine u 19 časova.\nTehnička škola 1. juna ispred škole u 19 časova.\nUgostiteljsko-trgovinsko-turistička škola 3. juna na Trgu Krajine u 19 časova.\nSrednjoškolski centar "Gemit-Apeiron" 5. juna u parku "Petar Kočić" u 19 časova.\nTehnološka škola 6. juna na Trgu Krajine u 19 časova.\nSrednjoškolski centar "Ljubiša Mladenović" 8. juna kod hrama Hrista Spasitelja u 20 časova.\nU Evropskoj noći muzeja koja će ove godine biti održana u subotu 20. maja po sedmi put će učestvovati i Muzej Republike Srpske i Muzej savremene umjetnosti Republike Srpske u Banjaluci.\nProgram na platou ispred Muzeja savremene umjetnosti RS podijeljen je u dva segmenta: vizuelni i muzički. Osmišljen je zanimljiv interaktivni program, gdje će posjetioci imati mogućnost da "odu" u svijet virtuelne realnosti, te da izrade svoje portrete sa pozadinama najznačajnijih slika postavke "Punktumi" u foto-kabini.\nPerformans Umjetničke grupe “RACE”, koju čine Zoran Crnčević i Nebojša Đumić, “Knjiga za večeru” biće održan u Muzičkom paviljonu parka “Petar Kočić” u 18 časova, nastupom banjalučkog dječjeg hora 'MaMa Voks'. program se nastavlja koncert grupe “Lolobriyida” iz Hrvatske i DJ set “Marie Cherie” na platou ispred Muzeja savremene umjetnosti.\nMuzej savremene umjetnosti prezentuje izložbu “MICROSTORIES” – Konteksti savremene umjetničke prakse nakon dvijehiljadite, kojom se predstavljaju djela četiri banjalučke umjetnice. Kustos izložbe je Sarita Vujković, muzejski savjetnik.\nMuzej Republike Srpske je kao temu za Noć muzeja izabrao temu "Vino i srednji vijek"\nPrvi dio programa je namjenjen djeci i biće postavljen u prostoru Stalne izložbene postavke sa radionicom "Postani i ti vitez" koju su osmislili banjalučki srednjoškolci u saradnji sa Muzejom. Biće predstavljene i dvije prirodnjačke radionice: Noćni letači- šišmiši. Istine i Zablude i Noćni letači: Sove.\nU drugom dijelu programa predstavće se studenti Dramskog odsjeka Akademije umjetnosti Banjaluka. Potom će svečano biti otvorena centralna izložba "Priča o vinu" čiji je autor kustos Muzeja Nataša Kovačević, gdje se prezentuje priča o vinu od praistorije do danas.\nTragičan kraj potrage za Izabelom Tomić\n18.5.2018. Tragičan kraj potrage za Banjalučankom: Tijelo Izabele Tomić (46) izvučeno iz Vrbasa. U koritu Vrbasa u naselju Česma pronađeno je tijelo Izabele Tomić.\nTijelo su pronašli pripadnici ronilačkog tima Specijalne antiterorističke jedinice Ministarstva unutrašnjih poslova Republike Srpske.\nNestanak Izabele prijavio je u srijedu 16.5. Izabelin brat Aleksandar Tomić. On je rekao da se porodica odmah po nestanku angažovala i krenula u potragu, da bi sutradan nestanak prijavila policiji. Od tada se za njom intenzivno tragalo. Brat je rekao da je Izabela živjela sama, nije bila udata i da nema djece.\nZa sada ne nema informacija da li je u pitanju ubistvo ili samoubistvo, a istraga je u toku.\nDrugi ćevap fest Banjaluka“\nDrugi "Ćevap fest" počinje u petak 18.05.2018., u 11 časova, na parkingu kod Muzeja savremene umjetnosti RS, a na njemu će učestvovati devet roštiljnica i ćevapdžinica.\nBanjalučki ćevapi i piće prodavaće se za 'dinare', valutu kreiranu posebno za ovaj događaj, i to po popularnim cijenama: velika porcija će biti četiri, a mala dvije KM. Prije kupovine potrebno je kupiti bonove – odnosno valutu “dinar” koji je specijalno kreiran za ovaj događaj.\nOrganizatori 2. "Ćevap festa" su grad i Turistička organizacija grada. Ovaj festival podržali su brojni sponzori, a organizovan je u sklopu zadnje sedmice manifestacije "Proljeće u Banjaluci".\nTokom dana posjetioci će moći uživati u nastupima kulturno-umjetničkih društava "Mladost", "Sveti Sava" i "Opanak" i stendap komičara Dušana Jokića, U večernjim časovima, za dobru atmosferu zaduženi su Gradski tamburaški orkestar, bend "Infiniti" i Krajiški trubači, a u subotu, drugog dana "Ćevap festa", nastupiće i satiričar Gojko Mandić.\nZvanični promoter i za ovaj Ćevap fest je poznati banjalučki gastronom i meteorolog Nebojša Kuštrinović, koji će izgleda postati i zaštitno lice ovog festivala. Imali smo namjeru da se u svim roštiljnicama u gradu prodaju ćevapi po promotivnim cijenama, kaže Kuštirnović, ali nismo postigli dogovor sa vlasnicima. Nadamo se da ćemo uspjeti naredne godine. Iz Gradske uprave najavili su da se „Ćevap fest“ neće više organizovati dva puta godišnje, već isključivo u maju, nakon Spasovdana.\nTreći Krafter Festival zanatskog piva\nSem Nektara u Banjaluci se sve više i češće piju i druga autohtona domaća i "kućna" piva.\nUdruženje malih zanatskih pivara “Krafter” organizuje treći Krafting - banjalučki festival zanatskog piva 19. maja sa početkom u 18 časova na vodenom parku “Akvana”. Krafter je klub zanatskih pivara osnovan u Banjaluci s ciljem promocije zanatskog pivarstva. Takve pivare generalno karakteriše fokusiranje na kvalitet sastojaka, posebno izražen ukus i tehnike spremanja piva.\nPrema nezvaničnim podacima u Srpskoj postoji više od 40 malih kućnih “fabrika” piva.\nOrganizatori najavljuju nastup benda “Transfer blama”.\nObilježena krsna slava grada - Spasovdan\nU okviru programa “U susret Spasovdanu”, Banjalučanima su se predstavili Mješoviti hor Srpskog pjevačkog društva “Jedinstvo”, Mješoviti hor Univerziteta i Akademije umjetnosti Banjaluka, te hor sveštenika Eparhije banjalučke.\nSlavu grada, koja je ujedno i slava Sabornog hrama Hrista Spasitelja, organizovali su i proslavili zajedno – Grad Banjaluka i Srpska pravoslavna crkva-parohija Banjalučka. U četvrtak, 17.5. na dan slave, u Sabornom hramu Hrista Spasitelja u devet časova počeće Sveta arhijerejska liturgija, nakon čega će se obaviti čin osvećenja slavskog žita i kolača. Po završetku slavskog obreda – obaviće se Spasovdanska litija oko Sabornog hrama.\nSvetu arhijerejsku liturgiju služe njihova preosveštenstva vladika banjalučki Jefrem, te episkopi novogračaničko-srednjozapadnoamerički Longin i kanadski Mitrofan.\nSpasovdansku svečanost uveličali su i folklorni ansambl i narodni orkestar Kulturno-umjetničkog društva “Sveti Sava”, te Ansambl narodnih igara i pjesama “Veselin Masleša”, guslar Ivan Popović i Gradski tamburaški orkestar.\nU okviru obeležavanja Spasovdana, biće održani i sportski sadržaji, i to finale Kupa grada u kojem će na Gradskom stadionu se sastati FK Borac i FK Krupa na Vrbasu.\nObnovljena izložba cvijeća\n17.5.2018. U Domu omladine otvoren je Prvi Banjalučki festival cvijeća. Na festivalu učestvuje 11 izlagača, koji su predstavili veliki izbor cvijeća, biljaka, sadnica, cvjetnih aranžmana, opreme za hortikulturu, kao i dekorativni sadni materijal.\nOvaj festival je u gradu obnovljena ranije tradicionalna izložba cvijeća, koju je grad zadnji put imao prije više od 30 godina.\nFestival cvijeća ima prateći program, koji obuhvata školu aranžiranja i predavanja stručnjaka o temama iz oblasti hortikulture i pejzažne arhitekture. Treći dan Festivala biće organizovana prodajna izložba cvijeća kada će svi posjetioci moći kupovati i imati priliku da dobiju od stručnjaka savjete o gajenju cvijeća.\nČetvrti Banjalučki polumaraton\nTakmičarski program 4. Banjalučkog polumaratona započeće u petak 11.5 trkom "Balans+ School Run" na kojoj se očekuje nastup oko 2.000 učenika šestih, sedmih, osmih i devetih razreda osnovnih škola kao i srednjoškolaca koji če trčati od Boske trčali do cilja na Tvrđavi Kastel.\nGlavna trka će startovati u subotu 12.5. sa Trga Krajine u 9 časova. U isto vrijeme je start G-Drive štafetnog polumaratona, kao i Nektar trke zadovoljstva. Dodjela nagrada će biti na Kastelu od 10.30 do 12 časova.\nSportski direktor trke Vladimir Selec, najavio je učešće elitnih trkača iz Kenije, ali i iz svih zemalja bivše Jugoslavije. On je naglasio da očekuje više od 10.000 učesnika koji će trčati 4. Banjalučki m:tel polumaraton, G-Drive štafetnu trku, Nektar Fun Run – trku zadovoljstva, Balans+ School Run – školsku trku i Tropic Bambini maraton, dječiju trku.\nZbog trke doći će do izmjene saobraćaja. Izmjena režima saobraćaja u gradu doći će i u petak, 11. maja kada se održavaju trke Balans+ School Run i Tropic Bambini maraton.\nKlikom na link dobićete detaljan plan izmjene saobraćaja i satnicu zabrane saobraćaja po pojedinim ulicama\nNa mapi možete vidjeti kuda će se trka odvijati.\nU Banjaluci se nastavljaju protestna okupljanja povodom misteriozne smrti Davida Dragičevića. Pogledaj\nGrupa na Facebooku koja podržava ovu akciju je sve veća i broji preko 150000 članova (vidi).\nNa Yotubu možete poslušati pjesmu Klinac iz geta koja je postala nezvanična protestna himna, koja pokazuje razmišljanje većine učesnika ovih okupljanja. Dubioza kolektiv snimila je cover pjesme "Klinac u getu", čiji je autor tragično stradali David Dragičević. Članovi ovog benda su još ranije pružili podršku porodici i prijateljima u njihovoj borbi za pravdu i istinu oko smrti Davida Dragičevića.\nPutrem društvenih mreža umješala su se i slučaj su komentarisale i mnoge estradne ličnosti i političari.\nSvi na ulice, nek padnu ubice, tvitao je glumac Sergej Trifunović.\nBrojne kontroverze u iznošenju rezultata istrage, zainteresovanost stotine hiljada građana za slučaj, prenose mediji iz regiona ali i Evrope.\n10.5.108 održana je i vandredna sjednica Narodne Skupštine koja je za temu imala ovaj događaj.\nRasprava je bila burna i uglavnom se pretvorila u političko prepucavanje. Oformljen je Anketni odbor Narodne Skupštine Republike na čelu sa narodnim poslanikom Branislavom Borenovićem. Odbor je dobio zadatak da se ispita ovaj događaj i da u roku od mjesec dana podnese izvještaj.\nZa sve klince i klinceze muzički praznik u Boriku.\nU petak 11.5.2018. 25. put će se održaće se finale festivala dječije pjesme. Predstaviće se 23 učesnika sa 16 kompozicija. Učesnici festivala dolaze iz BiH, Rusije, Italije, Bugarske, Srbije, Slovenije, Hrvatske, Makedonije i Crne Gore. Voditelj programa Đurđevdanskog festivala 2018. biće popularni Minja Subota, koji je i član žirija.\nCijena ulaznice je jedna marka. Sav prihod od prodaje ulaznica namijenjen je za jednu od dječjih ustanova u RS.\nPovodom jubilarnog festivala “Pošte Srpske” su promovisale prigodnu poštansku marku.\nU Banjaluci obilježen Dan Pobjede\nPovodom 9 maja Dana pobjede u Banjaluci je održano nekoliko manifestacija kao podsjećanje na taj datum. Banjaluka je jedan od 64 grada u kojima se održala manifestacija „Marš besmrtnog puka“, koja je posvećena herojima antifašističke borbe i junacima pobjede nad fašizmom. Ovaj „marš“ u kojem su učesnici u koloni nositi uvećane slike učesnika Drugog svjetskog rata, zastave ratnih jedinica iz NOR-a, transparente sa prigodnim porukam i slično, je podsjećanje na poginule vojnike i civile iz NOR-a, koji su dali svoje živote u borbi protiv fašizma. „Marš besmrtnog puka“ je organizovao Odbor za njegovanje tradicije oslobodilačkih ratova Vlade Republike Srpske i uz pomoć gradskih i opštinskih odbora SUBNOR-a.\nNa banjalučkoj gradskoj plaži „Abacija”, uz bogat sportski i kulturno-umjetnički program, obilježen je Dan pobjede nad fašizmom u organizaciji Socijalističke partije. Predsjednik Gradskog odbora Socijalističke partije Banja Luka Goran Selak čestitao je građanima Banjaluke i Republike Srpske Dan pobjede, te poručio da će obilježavanje ovog važnog praznika i ubuduće biti tradicija u gradu na Vrbasu.\nU okviru manifestacije „Proljeće u Banjaluci“, u organizaciji Gradske uprave održaće se koncert Big benda Radio televizije Srbije. Koncert pod nazivom „Veče filmske muzike“, biće održan u subotu, 21. aprila, sa početkom u 20.00 časova na parkingu kod Muzeja savremene umjetnosti. Orkestar će se predstaviti numerama iz poznatih filmskih hitova.\nKKI Vrbas šambion NBL za invalide\nKošarkaški klub invalida “Vrbas” osvojio je su petu uzastopnu titulu u regionalnoj NLB ligi. Banjalučani su u finalu, odigranom u slovenačkom Novom Mestu, osvojili trofej pobijedivši Kastel Vekio iz Italije sa 67:46. Košarkaški klub invalida Vrbas će krajem aprila učestvovati na Fajnal-foru Evrolige u Španiji.\nObustava saobraćaja u Ulici Stevana Bulajića\nod 10. aprila narednih 15 dana biće obustavljen saobraćaj za sva vozila u Ulici Stevana Bulajića, na dijelu od Ulice Jug Bogdana do Krfske ulice. “Saobraćaj će biti obustavljen zbog izvođenja radova podzemne infrastrukture u okviru izgradnje spoja istočnog tranzita”, saopštili su iz Gradske uprave. Dodali su da će za vrijeme izvođenja radova biti postavljena privremena saobraćajna signalizacija i da će saobraćaj biti preusmjeren na alternativne saobraćajnice.\nRazličitost nas povezuje\nu Kulturnom centru UDAS Banja Luka otvorena je kolektivna izložba pod nazivom ''Različitost nas povezuje''.\nIzložba je otvorena povodom obilježavanja 4. aprila Međunarodnog dana borbe protiv mina.\nDani Vlade S. Miloševića” od 10. do 30. aprila\nManifestacija "Dani Vlade S. Miloševića" ove godine će trajati od 10. do 30. aprila. Organizatori sa Akademije umjetnosti Univerziteta u Banjaluci najavljuju bogat kulturno-umjetnički program i pozivaju sve poštovaoce muzičke, ali i drugih vrsta umjetnosti da posjete izabrane kulturne događaje.\nAkcija čišćenja grada 29.3-30.4\nAkciju je zvanično započeo zamjenik gradonačelnika Banje Luke Srđan Amidžić i učenici Osnovne škole „Branko Radičević“ prigodnim programom i simboličnom sadnjom lipe, u dvorištu škole. Kao i ranijih godina, akcija je podijeljena na dva dijela. U periodu od 28. marta do 8. aprila, akcijom će biti obuhvaćene gradske mjesne zajednice na desnoj obali Vrbasa i seoske mjesne zajednice koje gravitiraju magistralnom putu Banja Luka – Jajce i platou Manjače. Direktor „Čistoće“ Aleksandar Bajić je istakao da je ovo preduzeće spremno za sprovođenje ove akcije.\nDo 8. aprila kontejneri će biti postavljeni na desnoj obali Vrbasa. Od 8. do 20. aprila, akcija će se provoditi u gradskim mjesnim zajednicama na lijevoj obali i seoskim mjesnim zajednicama koje gravitiraju magistralnom putu Banja Luka-Prijedor i putu Banja Luka – Bronzani majdan – rekao je Bajić.\nMisteriozna smrt mladog Banjalučanina\nTijelo 21-godišnjeg Davida Dragičevića, pronađeno je u rijeci Vrbas 24. marta.\nPrema navodima koje je danas saopštila policija David Dragičević se potukao, opljačkao kuću i skočio u rijeku. Načelnik Uprave za organizovani i teški kriminalitet Ministarstva unutrašnjih poslova Republike Srpske Darko Ilić rekao je da je utvrđeno da je Dragičević nakon tuče ispred jednog kafića, obišao još tri ugostiteljska objekta, a potom u pekari kupio burek, nakon čega je opljačkao jednu kuću i sa mosta skočio u rijeku Crkvenu koja ga je odnijela do ušća u Vrbas. Ilić je rekao da je Dragičević i od ranije poznat policiji po krivičnim djelima krađa i tjelesne povrede. Iz policije je rečeno da se do ovih se podataka došlo nakon ispitivanja više lica, te uvida u videokamere koje se nalaze na putu kojim se kretao Dragičević. Patolog u Zavodu za sudsku medicinu Republike Srpske Željko Karan rekao je da je obdukcija potvrdila da je smrt nastupila utapanjem, ali je i naveo da su nakon vađenja iz vode, na tijelu Dragičevića bile vidljive lake tjelesne povrede u vidu podliva, koji su mogli nastati prije utapanja u kontaktu i tuči sa jednim ili više lica.\nMnogi mediji su javno osudili policiju te ih optužili za širenje neistina. Također su zatražili da se utvrdi tko je i zašto iznio takav izvještaj o smrti Davida, zašto do uznemirenosti građana i osjećaja nemoći, koji je roditelje doveo do očaja.\n"Moj sin se nije bacio u rijeku on je ubijen", rekao je Davor Dragičević.\nPovodom ovog slučaja, otvorena je Facebook grupa "Pravda za Davida", koja daje podršku Davidovoj porodici i traži da se slučaj rasvjetli do kraja. Zahvaljujući akciji te grupe već nekoliko dana se na Trgu Krajine okupljaju građani i pale svijeće tražeći pravdu za Davida.\nNa Vikipediji je objavljen članak o smrti Davida Dragićevića u kome je opisano šta se sve dešavalo u Banjaluci, od momenta njegovog nestanka, pronalaska tijela, nalaze obdukcije, te svakodnevnim protestima građana.\n“Davidova smrt je izazvala odjek i reakcije u javnosti u Republici Srpskoj budući da je obdukcijom utvrđeno da je smrt nastala utapanjem, ali ne i da li je u pitanju nesreća, ubistvo ili samoubistvo, uz brojne kontroverzne informacije o Davidovom kretanju u noći nestanka”- navodi se na sajtu Vikipedije. Poseban prostor na Vikipediji dat je i svakodnevnim protestima “Pravda za Davida” kojima porodica i građani izražavaju brojne sumnje u policijsku istragu i traže istinu o mladićevoj smrti.\nNa poslovnu zgradu u Banjaluci ispaljen projektil\n31.03.2018. Na poslovnu zgradu u Banjaluci ispaljen PROJEKTIL. Nepoznata osoba je oko ponoći ispalila projektil iz zolje, ručnog raketnog bacača, na deveti sprat poslovne zgrade na Banjalučkom polju. Eksplozija se čula u širem području, uznemirivši građane.\nNa zgradi je pričinjena veća materijalna šteta. U trenutku napada u zgradi su se nalazili radnici obezbjeđenja, ali, srećom, nisu povređeni. Policija je blokirala šire područje oko zgrade, dok su na teren veoma brzo izašli i vatrogasci. Prema saopštenju policije, pronađeno je oružje iz kojeg je ispaljen projektil, a istraga je u toku.\nLast update januar 2019.